सुनीं सभे – Page2– Hum Bhojpuria\nHum BhojpuriaMay 19, 20211min8080\nHum BhojpuriaApril 19, 20211min8300\nपाक अउर कनाडा बा करीमा के कातिल\nHum BhojpuriaFebruary 15, 20211min10370\nपाकिस्तानी फौज के तरफ से बलूचिस्तान में कइल जा रहल जुल्म-सितम के खिलाफ आवाज उठावे वाली प्रखर महिला एक्टिविस्ट करीमा बलोच के हाल ही में कनाडा में सुनियोजित निर्मम हत्या में पाकिस्तान के धूर्त अउर शातिर इंटेलिजेंस एजेंसी आईएसआई के नाम सामने आ रहा बा। बलोच पाकिस्तान सरकार, सेना अउर आईएसआई के आँख के किरकिरी बन चुकल रहली। ऊ पाकिस्तान सरकार के काली करतूतन के कहानी लगातार दुनिया के बतावत रहली। एही से उनका के आईएसआई ठिकाने लगा देहलस। बलोच के कत्ल साफ कर देले बा कि कनाडा एक अराजक मुल्क के रूप में आगे बढ़ रहल बा। उहाँ पर खालिस्तानी तत्व त पहिलहीं से जड़ जमा चुकल बा। अब उहाँ पर आईएसआई भी सक्रिय हो गइल बा। ओकरा तरफ से अब ओ लोगन पर वार होत रही जे पाकिस्तान में मानवाधिकार आ जनवादी अधिकार के हनन अउर बढ़ रहल कठमुल्लापन के खिलाफ बोले ला।\nगौर करीं कि ई सब ओही कनाडा में हो रहल बा जेकर प्रधानमंत्री जस्टिन ट्रूडो भारत सरकार के प्रवचन दे रहल बाड़े किसानन के आंदोलन के ले के। जस्टिन ट्रूडो कह रहल बाड़े कि भारत सरकार अपना आंदोलनकारी किसानन के मांग के माने। कहल जाला, जे शीशा के घर में रहेला ओकरा दोसरा के घर पर पत्थर ना फेंके के चाहीं। जस्टिन ट्रूडो के अपने देश में जंगल राज वाली स्थिति बन रहल बा, पर ऊ भारत के आंतरिक मामला में बेशर्मी से हस्तक्षेप करे से बाज नइखन आवत। ऊ अभी तक बलोच के कत्ल पर एक भी शब्द नइखन बोलले। काहे? उनका ये सवाल के जवाब त विश्व के देवहीं के परी।\nकरीमा बलोच के भारत से बहुत उम्मीद रहे। ऊ प्रधानमंत्री नरेंद्र मोदी के आपन भाई मानत रहली। दरअसल, साल 2016 के रक्षाबंधन पर करीमा बलोच प्रधानमंत्री नरेंद्र मोदी के राखी भेजले रहली अउर आपन भाई बनवले रहली। ये राखी के साथ ही करीमा बलोच मोदीजी से बलूचिस्तान के आजादी के गुहार लगवले रहली। साल 2016 में करीमा बलोच प्रधानमंत्री नरेंद्र मोदी के नाम एक संदेश भेजले रहली, जेमे ऊ कहले रहली कि रक्षाबंधन के दिन एगो बहिन रउआ के भाई मान के कुछ मांगे के चाहsतारी। बलूचिस्तान में केतने भाई शहीद हो गइले आ वापस ना अइले। बलूचिस्तान के लोग रउआ के मानेला। अइसे में रउआ दुनिया के सामने हमनीं के आंदोलन के आवाज बनीं। दरअसल करीमा बलोच 2016 से हीं कनाडा में शरण ले के रहत रहली। कनाडा के प्रधानमंत्री बतावस कि ऊ बलोच के पर्याप्त सुरक्षा काहे ना देहलन I हालांकि, कुछ वक्त पहिलही ऊ एक वीडियो संदेश में अपना जान के खतरा होखे के बात कहले रहली? करीमा बलोच के गिनती दुनिया के 100 सबसे प्रेरणादायी महिला लोग में कइल जात रहे। करीमा बलोच के कत्ल से समझ आ जाता कि पाकिस्तान सरकार बलूचिस्तान में चल रहल अलगाववादी आंदोलन के ले के केतना परेशान बा।\nबलूचिस्तान पाकिस्तान के सबसे पिछड़ल सूबा ह। विकास से कोसों दूर बा बलूचिस्तान। बलूचिस्तान पाकिस्तान से शुरू से ही अलग होखे के चाहsता। कायदे से ऊ बंटवारा के समय भारत के साथ ही रहे के चाहत रहेI स्वतंत्र राज्य रहे ही, पर पंडित नेहरु ओके उदारतापूर्वक पाकिस्तान के दान में दे देहलेI बलूचिस्तान पाकिस्तान के पश्चिम के राज्य ह जेकर राजधानी क्वेटा ह। बलूचिस्तान के पड़ोस में ईरान आ अफगानिस्तान बा। 1944 में ही बलूचिस्तान के आजादी देवे खातिर माहौल बनत रहे। लेकिन, 1947 में एके जबरन पाकिस्तान में शामिल कर लेहल गइल। तबे से बलूच लोग के संघर्ष चल रहल बा अउर ओतने ही ताकत से पाकिस्तानी सेना आ सरकार बलूच लोगन के कुचलत रहल बा। पाकिस्तानी सेना के ताकत ही ओके पाकिस्तान के हिस्सा बना के रखले बा। पर मजाल बा कि जस्टिन ट्रूडो कभी एक शब्द भी बलूचिस्तान के स्थिति पर भी बोलले होखस। पाकिस्तानी सेना स्वात घाटी अउर बलूचिस्तान में विद्रोह के दबावे खातिर आये दिन टैंक आ लड़ाकू विमानन तक के इस्तेमाल करे ला। जवन पाकिस्तान बात-बात पर कश्मीर के रोना रोवत रहेला, ऊ कभी भी बलूचिस्तान में कवनों विकास कार्य ना कइलस। बलूचिस्तान कमोबेश अंधकार के युग में जी रहल बा। का ई सब जस्टिन ट्रूडो के देखाई नइखे देत? बलूचिस्तान में चल रहल सघन पृथकतावादी आंदोलन पाकिस्तान सरकार के नाक में दम कर रखले बा, ई सब जानतारे पर ट्रूडो अपना अनभिज्ञता के स्वांग भर रहल बाड़े।\nपाकिस्तान के चार सूबा बा: पंजाब, सिंध, बलूचिस्तान अउर ख़ैबर-पख़्तूनख़्वा। एकरा अलावा पाक अधिकृत कश्मीर अउर गिलगित-बल्टिस्तान भी पाकिस्तान द्वारा नाजायज ढंग से नियंत्रित बा, जेकरा के पाकिस्तान अवैध रूप से भारत से हड़प लेले बा। एक न एक दिन ई दूनू जिला भारत से मिलबे करी । पाकिस्तानी सेना बलूचिस्तान में महिला सबके साथ आये दिन खुलेआम बलात्कार करत आ रहल बा। मर्द सबके बड़ी बेरहमी आ बेदर्दी से मारेला। बलूचिस्तान के जनता तब से पाकिस्तान से अउर ही दूर हो गइल रहे जब कुछ साल पहिले बलूचिस्तान के एकछत्र नेता नवाब अकबर खान बुगती के हत्या कर देहल गइल रहे। उनके हत्या में पाकिस्तान के पूर्व तानाशाह जनरल परवेज मुशर्रफ के हाथ बतावल जाला।\nबहरहाल, बलूचिस्तान के अवाम के कहना बा कि जइसे 1971 में पाकिस्तान से कट के बांग्लादेश बन गइल रहे ओही तरह एक दिन बलूचिस्तान अलग देश त बनिये जाई। बलूचिस्तान के लोग कवनो भी कीमत पर पाकिस्तान से अलग हो जाए के चाहsता। करीमा बलोच के हत्या के लेके कनाडा के प्रधानमंत्री भलही ना बोलस पर भारत के बलूचिस्तान के जनता के हक में आपन आवाज बुलंद करहीं के होई। बलोच के शहादत कवनों भी सूरत में खाली ना जाये के चाहीं। ये बीचे, भारतीय नागरिकन के, खासतौर पर पंजाब प्रांत से संबंध रखे वालन के, कनाडा के ले के आपन सोच बदले के चाहीं। रउआ कभी मौका मिले त सोमवार से शुक्रवार तक के बीच राजधानी के चाणक्यपुरी इलाकन के चक्कर लगा लीं। एने सुबह से ही रउआ बड़ी तादाद में महिला, पुरुष आ बच्चा तइयार घूमत मिलिहें। इनका के देख के लागे ला, मानी ई सब लोग सुबह ही कवनों विवाह समारोह में भाग लेवे खातिर जा रहल बाड़े। ई लोग अधिकतर कनाडा हाई कमीशन के आसपास घूमत रहेला। ई लोग अलग-अलग समूहन में खड़ा होके आपस में बतियावत भी रहेले। अइसे त कुछ अउर दूतावासन आ उच्चायोगन के बाहर भी वीजा के चाहत रखे वाला लोग खड़ा होखेलें, पर कनाड़ा हाई कमीशन के त का काहे के। एने आवे वालन के चेहरा के भाव पढ़ला पर त लागेला मानी वीजा के जगह भीख मांग रहल बा लोग। का इनका ओ देश में जाये के पहिले सोंचे के ना चाहीं जहाँ पर भारत विरोधी गतिविधि लगातार बढ़ रहल बा आ जवन अराजकता के जाल में फँस रहल बा?\nराम मंदिर के बूटा सिंह आ सिख लोगन से रिश्ता\nHum BhojpuriaJanuary 19, 20211min12080\nसरदार बूटा सिंह के निधन तब भइल जब अय़ोध्या में राम मंदिर के निर्माण कार्य के श्रीगणेश हो चुकल रहे। ये तरह से, पूर्व गृहमंत्री बूटा सिंह जी के आत्मा के शांति मिलल होईI ये तथ्य से कम लोग ही वाकिफ बा कि बूटा सिंह भगवान राम के अनन्य भक्त रहलन आ सुप्रीम कोर्ट में मंदिर-मस्जिद मसला पर जवन केस चलल रहे ओमे ऊ हिन्दू पक्ष के एगो महत्वपूर्ण सलाह भी देहले रहलन। कहे वाला त इहो कहेला कि अगर रामलला के ये केस में पक्षकार ना बनावल गइल रहित त फैसला अलग हो सकत रहे। ई जानल दिलचस्प बा कि रामलला के पक्षकार बनावे के पीछे तत्कालीन राजीव गांधी सरकार में गृह मंत्री बूटा सिंह के महत्वपूर्ण भूमिका रहे। जब राम मंदिर आंदोलन जोर पकड़े लागल अउर तत्कालीन प्रधानमंत्री राजीव गांधी ताला खुलवा देहले त बूटा सिंह शीला दीक्षित के जरिए विश्व हिन्दू परिषद के नेता अशोक सिंघल के संदेश भेजववले कि हिन्दू पक्ष के तरफ से दाखिल कवनों मुकदमा में जमीन के मालिकाना हक नइखे माँगल गइल अउर एसे उनकर मुकदमा हारल तय बा।\nअजीब बिडबंना बा कि अयोध्या विवाद के हिन्दू-मुस्लिम मसला के रूप में ही देखल जात रहल बा। लेकिन ये सब प्रकरण से सिख नेता भी करीबी से जुड़ल रहलन। बूटा सिंह के भूमिका एही बात के पुष्टि कर रहल बा। ये पहलू के अभी तक अनदेखी ही भइल बा या ई कहीं कि ई पक्ष सही रूप से जनता के सामने नइखे आइल। देखल जाय त बूटा सिंह ओही परंपरा के आगे बढ़ावत रहले जेकर नींव गुरु नानकदेव भी सन 1510-11 के बीच में डलले रहलन। बाबा नानक अयोध्या जाके राम जन्म मंदिर के दर्शन कइले रहलन। प्रभाकर मिश्र अपना पुस्तक “एक रुका हुआ फैसला” में लिखले बाड़न कि बाबा नानक अय़ोध्या में बाबर के आक्रमण (सन 1526) से पहिले आइल रहले। बाद में नउआँ, गुरु तेग बहादुर जी अउर दसवाँ गुरु, गुरु गोबिन्द सिंह जी भी श्रीराम जन्मभूमि के दर्शन कइले रहलन।\n161 साल पहिले विवादित ढाँचा के अंदर सबसे पहिले घुसे वाला व्यक्ति एक निहंग सिख रहे। सुप्रीम कोर्ट के फैसला में 28 नवंबर 1858 के दर्ज एक शिकायत के हवाला दिहल गइल बा जेमे कहल गइल बा कि ‘इस दिन एक निहंग सिख फकीर सिंह खालसा ने विवादित ढांचे के अंदर घुसकर पूजा का आयोजन किया। 20 नवंबर 1858 को स्थानीय निवासी मोहम्मद सलीम ने एक एफआईआर दर्ज करवाई जिसमें कहा गया कि निहंग सिख, बाबरी ढांचे में घुस गया है और राम नाम के साथ हवन करा रहा है।’ यानी राम मंदिर खातिर पहिलका एफआईआर हिन्दु लोग के खिलाफ ना, सिख लोग के खिलाफ ही दर्ज भइल रहे। अब जरा सोचीं कि ई निहंग सिख पंजाब से केतना लंबा सफर तय करके अयोध्या तक पहुँचल होइहें।\nपर अफसोस ई देखीं कि आज कल बहुत से शातिर तत्व हिन्दू अउर सिख में वैमनस्य पैदा करे के हर मुमकिन कोशिश कर रहल बाड़े। भगवान राम के महिमा सिख परंपरा में भी बखूबी विवेचित बा। सिख के प्रधान ग्रंथ “गुरुग्रंथ साहब” में साढ़े पाँच हजार बार भगवान राम के नाम के जिक्र मिलल बा। सिख परंपरा में भगवान राम से जुड़ल विरासत रामनगरी में ही स्थित ऐतिहासिक गुरुद्वारा ब्रह्मकुंड में पूरा शिद्दत से प्रवाहमान बा। गुरुद्वारा में हरेक वर्ष राम जन्मोत्सव मनावल जाला। पूर्वाह्न अरदास-कीर्तन के साथ भगवान राम पर केंद्रित गोष्ठी आ मध्याह्न भंडारा आयोजित होला। एही तरह से सब सिख गुरु भी समस्त हिन्दू लोग खातिर भी आराध्य बाड़न। निश्चित रूप से भगवान राम, अयोध्या में बन रहल राम मंदिर अउर सिख के गहरा संबंध पर शोध अउर चर्चा होखे के चाहीं। जाहिर बा, जब ये बिन्दू पर अध्ययन होई त बूटा सिंह के उल्लेख भी बड़ा आदर पूर्वक होई। उनका के सिर्फ एक राजनीतिक हस्ती या केन्द्रीय मंत्री बता देहल भर से बात ना बनी। उनका मृत्यु पर प्रधानमंत्री नरेन्द्र मोदी भी शोक जतवले रहनीं। ई ये बात के प्रमाण बा कि बूटा सिंह के कवनों दल के नेता कहल सही ना होई।\nबूटा सिंह अनुभवी प्रशासक त रहले हीं, ऊ गरीबन के साथ-साथ दलित के कल्यान खातिर भी एक प्रभावी आवाज रहले। बूटा सिंह के देहांत से देश एक सच्चा जनसेवक आ निष्ठावान नेता खो दिहलस। ऊ आपन पूरा जीवन देश के सेवा आ जनता के भलाई खातिर समर्पित कर दिहले, जवना खातिर उनका के हमेशा इयाद रखल जाई। ऊ अंतरंग बातचीत में बतावत रहले कि वाल्मिकी समाज में जन्म लेवे के कारण उनका बचपन में केतना घोर कष्ट सहे के पड़ल। उनहीं से स्कूल के टीचर सुबह क्लास साफ़ करे के कहस, काहे कि ऊ वाल्मिकी समाज से रहलन। उ ओ दौर के इयाद करत उदास हो जात रहलन। बूटा सिंह लगातार सफाई कर्मियन के हक़ में बोलत रहलन। ऊ साफ़ कहस कि दलितन में भी सबसे खराब स्थिति वाल्मिकी समाज के बा। उनका सीवर साफ करत सफाई कर्मी के मौत बहुत विचलित कर देत रहे। ऊ ये लिहाज से भी सही रहलन। कवनों सफाई कर्मी के मौत पर ले-देके उनकर घऱ वाला लोग ही आँसू बहा लेला। इनका मरला के खबर एक दिन अइला के बाद अगला दिन से ही कहीं दफन होखे लागेला। ये बदनसीबन के मरला पर ना केहू अफसोस जतावेला, न ही ट्वीट करेला। कवनों तथाकथित प्रगतिवादी मोमबत्ती परेड भी ना निकालेलाI चूंकि मामला कवनों बेसहारा गरीब के मौत से जुड़ल बा, त ओके रफा-दफा कइल भी आसान होला। ये गरीबन के ना त कवनों सही नाम पता ठेकेदार के पास रहेला ना ऊ घटना के बाद कुछ बतावे के कष्ट ही करेलाI बूटा सिंह जब देश के केन्द्रीय गृह मंत्री या शहरी विकास मंत्री रहले, ऊ तबो अपना वाल्मिकी समाज से जुड़ल मसलन के प्रति बेहद सजग अउर संवेदशील रहलन। एसे समझल जा सकेला कि देश के असरदार अउर शक्तिशाली पद पवला के बाद भी ऊ अपना लोगन के अपना से दूर ना कइलन। बूटा सिंह के प्रति सही श्रद्धांजलि इहे होई कि देश के दलित अउर वाल्मीकि समाज के शैक्षणिक आ सामाजिक स्थिति में सुधार कइल जाय।\n(लेखक वरिष्ठ संपादक, स्तंभकार अउर पूर्व सांसद हईं )\nदेश के राष्ट्रवादी मुस्लिम सबके जरूरत\nHum BhojpuriaJanuary 1, 20211min9300\nकभी-कभी हमरा ये बात के हैरानी होला कि काहे हमरा देश के मुसलमानन के एक बड़ा तबका नकारात्मक सोच के शिकार हो गइल बा? इनका फ्रांस में गला काटे वाला के हक में त बढ़-चढ़ के बोले के होला, पर मोजाम्बिक में इस्लामिक कट्टरपंथियन द्वारा दर्जनों मुसलमान लोगन के जब कत्लेआम होला तब ई लोग चुप रहेला। ई लोग हर मसले पर केंद्र के मोदी सरकार के आदतन भले ही रस्म अदायगी खातिर ही काहे ना होखे, विरोध त अवश्य ही करेला। एसे ये लोग के का लाभ बा, ई समझ से परे के बात बा। ये लोग के पूरा तरह से ब्रेन वाश कर देहल गइल बा, स्वयंभू सेक्यूलरवादियन आ कठमुल्लन द्वारा।\nपाकिस्तान में जनमल आ अब कनाडा में निर्वासित जीवन बीता रहल प्रसिद्ध लेखक आ पत्रकार ठीक ही कहेले कि कठमुल्लन अउर जिहादी आतंकवादी सबके निहित स्वार्थ के कारण अल्ला के इस्लाम अब तेजी से “मुल्ला का इस्लाम” बनत जा रहल बा जेसे विश्व के अमन चैन खतरा में पड़ गइल बा। सबसे ज्यादा खतरा एसे मुसलमान लोग के ही बा, काहे कि सबसे ज्यादा निर्दोष मुसलमान ही मारल जा रहल बा। दरअसल, देश के चाहीं डॉ. ए. पी.जे.अब्दुल कलाम, अब्दुल हमीद, अजीम प्रेमजी, सानिया मिर्जा, मौलाना वहीदुद्दीन खान, उर्दू अदब के चोटी के लेखक डॉ. शमीम हनफी जइसन मुस्लिम शख्सियत। ये तरह के अनगिनत मुसलमान चुपचाप अपने ढंग से राष्ट्र निर्माण में लागल बाटे। मौलाना वहीदुद्दीन खान के हमनी के बीच भइल सुकून देला। गांधीवादी मौलाना के अमेरिकी जार्जटाउन यूनिवर्सिटी दुनिया के 500 सबसे ज्यादा असरदार इस्लाम के आध्यात्मिक नेता लोग के श्रेणी में रखले बा। जामिया मिलिया इस्लामिया में लम्बा समय तक पढ़ावत रहल हनफी साहब जइसन राष्ट्रवादी मुसलमानन पर भारत गर्व करेला। ऊ आज के दिन उर्दू अदब के सबसे सम्मानित नाम बा। ऊ जब गालिब या इकबाल पर बोलेलन त ओके बड़ ध्यान से आ अदब से सुनल जाला।\nआईटी कंपनी विप्रो के संस्थापक अजीम प्रेमजी शुरू से ही परामर्थ कार्यन में बढ़-चढ़ के हिस्सा लेत रहल बाड़े। ऊ देश के एक महान नायक बाड़े। ऊ पिछला वित्त वर्ष 2019-20 में परोपकार से जुड़ल सामाजिक कार्य खातिर हर दिन 22 करोड़ रुपया यानी कुल मिला के 7904 करोड़ रुपया दान देले बाड़न। दूसरे तरफ पिछले लगभग 70 वर्ष से साम्प्रदायिक दंगा प्रायोजित कराके स्वयंभू सेक्युलरवादी नेता गरीब मुसलमानन के संघ के डर देखावत रहेला। ये लोग के सोचे के चाहीं कि मोदी शासन के6वर्ष में जवन अमन-चैन के माहौल बनल बा, का अइसन कभी कवनो दूसरा प्रधानमंत्री के कार्यकाल में रहल? नेहरू से लेके मनमोहन सिंह तक के शासन काल में आये दिन दंगा ही होत रहल।\nअब मौलाना आजाद के पौत्र फ़िरोज़ बख्त अहमद के ही लीं। ऊ दशको दिल्ली के मॉडर्न स्कूल में अंग्रेजी पढ़ावत रहलन। लेकिन, उनका से मुसलमानन के एक कट्टरपंथी तबका एसे नाराज हो गइल कि केंद्र सरकार उनका के हैदराबाद के मौलाना आजाद नेशनल उर्दू यूनिवर्सिटी के चांसलर बनवलस। का रउआ यकीन करेम, कवनो विश्विद्यालय के उपकुलपति कुलपति खातिर दरवाजा ये लिए बंद कर देहले होखे कि कुलपति उहाँ पर कुछ सुधार लावे के चाहत होखस, छात्रन के पढ़ावे के चाहत होखस, विश्विद्यालय में मौलाना आजाद “सेंटर फॉर प्रोग्रेसिव स्टडीज अउर सेंटर फॉर इम्पावरमेंट टू मुस्लिम वूमेन” के स्थापना करे के चाह राखत होखस अउर जे उर्दू बाल साहित्य पर कार्यक्रम करे के चाह रखत होखस? फिरोज बख्त के साथ ई सब कुछ एसे भइल कि ऊ संघ से जुड़ल रहल बाड़े। ऊ संघ के शाखा में भी जाले। बख्त साहब एक बार बतावत रहनी कि जब उहाँ के संघ के लोगन के साथ वक्त गुजारे लगनी त उहाँ के अलग तरह के एहसास भइल। तब पता चलल कि संघ त कत्तई मुस्लिम विरोधी नइखे।\nमाफ करीं दू बार उपराष्ट्रपति रहल हमीद अंसारी जइसन मुसलमान त ये देश के कत्तई ना चाहीं। ऊ जब तक कुर्सी पर रहलन त सरकार के खिलाफ एक शब्द भी ना बोललन अउर जब उनका के तीसरा बार उपराष्ट्रपति ना बनावल गइल (वोइसे ऊ राष्ट्रपति बने के अरमान पलले रहलन) त ऊ मुस्लिम नेता बन गइले। अइसन लोगन के उटपटांग कारनामन के खामियाजा सामान्य मुसलमान लोग के उठावे के परे ला जेकरा ये राजनीति से कवनो मतलब ही नइखे। ऊ लोग त बस रात-दिन मेहनत कर के कमाए-खाए के फ़िक्र में ही लागल रहेले। उनकर स्थिति बहुत खराब हो जाला। ऊ लोग हर जगह पिसते रहेला। अलीगढ़ मुस्लिम यूनिवर्सिटी के पूर्व कुलपति लेफ्टिनेंट जनरल जमीरुद्दीन शाह जब रिटायर भइलें त उनके कवनों देश के राजदूत, राज्यसभा सांसद अथवा राज्यपाल ना नियुक्त कइल गइल। त फेर ऊहो मुस्लिम नेता बन गइले। ऊ मोदी जी के विरुद्ध पुस्तक “द सरकारी मुसलमान: लाइफ एंड ट्रावेल्स ऑफ़ ए सोल्जर” लिख डललन अउर उन पर गुजरात दंगा के आरोप ठोक देहलन। यदि जनरल साहब एतने ही बहादुर रहले आ मुस्लिम कौम के बफादार रहले त ऊ तुरंत सेना के उच्च जनरल के पद से या बाद में कुलपति पद से इस्तीफा देके मुसलमानन के नेतागिरी करते। कुलपति पद पर बइठ के मलाई डकारे के का आवश्यकता रहे? अइसन लचर आ दोगला चरित्र के लोगन के केरल के राज्यपाल आरिफ मोहम्मद खान से सीख लेवे के आवश्यता बा जे अपने व्याख्यानन में कुरान अउर गीता के कथन पर सद्भाव बनावे के प्रयत्न करेले।\nदेश के चाहीं एयर चीफ मार्शल इदरीस हसन लतीफ जइसन महान मुसलमान। ऊ 31 अगस्त 1978 के एयर चीफ मार्शल एच मूलगांवकर के रिटायर भइला के बाद भारतीय एयर फोर्स के प्रमुख नियुक्त कइल गइल रहले। सन 1947 में देश के बँटवारा के वक्त सशस्त्र सेनन के विभाजन के बात आइल त एक मुस्लिम अफसर भइला के नाते इदरीस लतीफ के सामने भारत या पाकिस्तान दुनू में से कवनों भी एक वायुसेना में शामिल होखे के विकल्प मौजूद रहे। परंतु ऊ भारत के ही चुनलन। ऊ 1950 में गणतंत्र दिवस के अवसर पर पहली सलामी उड़ान के नेतृत्व कइले रहले। ऊ 1981 में सेवानिवृत्त भइले। एकरा बाद ऊ महाराष्ट्र के राज्यपाल अउर फिर फ्रांस में भारत के राजदूत के पदभार सम्हरले। आपन कार्यकाल पूरा करके इहाँ के 1988 में फ्रांस से वापस अइनीं अउर अपना गृह स्थान हैदराबाद में रहे लगनी।\nअब बात करsतानी, 1965 के जंग के नायक शहीद अब्दुल हमीद (परमवीर चक्र) के बहादुरी के। देश निश्चित रूप से 1965 के जंग में अब्दुल हमीद के शौर्य के इयाद राखी। येही तरह अगर कारगिल जंग के बात होई त इयाद आवत रहिहें कैप्टन हनीफुद्दीन। ऊ राजपुताना राइफल्स के कैप्टन रहले। कैप्टन हनीफुद्दीन कारगिल के जंग के समय तुरतुक में शहादत हासिल कइले रहलन। कारगिल के तुरतुक के ऊँची बर्फ से ढँकल ऊँची पहाड़िन पर बइठल दुश्मन के मार गिरावे खातिर हनीफुद्दीन भीषण पाकिस्तानी गोलाबारी के बावजूद आगे बढ़त रहलन। उनके बहादुरी के कहानी आज भी देश वासी सबके जुबान पर बा। पाकिस्तानी सैनिक मई 1999 में कारगिल सेक्टर में घुसपैठियन के शक्ल में घुसलन आ नियंत्रण रेखा पार कर हमनी के कई चोटिन पर कब्जा कर लेहलस। दुश्मन के ये नापाक हरकत के जबाब देवे खातिर आर्मी, “ऑपरेशन विजय” शुरू कइल, जेमे 30 हजार सैनिक शामिल रहे। ओही में से रहले बहादुर मोहम्मद हनीफुद्दीन। हाल के दौर में देश देख आ पहचान लिहले बा राष्ट्रवादी अउर कठमुल्ला मुसलमानन के। “कठमुल्ला मुसलमान के कौम” देश के हितैषी नइखे। अब देश चाहता सिर्फ राष्ट्रवादी मुसलमानन के जे भारत के मिट्टी से प्यार करे आ सभ देशवासी के साथ मिलजुल के रहे। ई काहे भुलातानी सन कि सभ भारतवासी लोग के पूर्वज तब से एक ही बा जब ना त ईसायत के जनम भइल रहे नाहीं इस्लाम के। फिर काहे पैदा करsतानी भेदभाव अउर कट्टरपूर्ण माहौल?\n(लेखक वरिष्ठ सम्पादक, स्तंभकार अउर पूर्व सांसद हईं)\nस्मृति शेष: वात्सल्य के साक्षात् मूर्ति मृदुला सिन्हा\nHum BhojpuriaDecember 15, 20201min18750\n18 नवम्बर 2020 के दिन भारतीय जनता पार्टी कार्यकर्तन खातिर खासकर बिहार से जुड़ल लोगन खातिर अत्यंत दुःखद रहल, जब मृदुला भाभी( गोवा के भूतपूर्व राज्यपाल मृदुला सिन्हा) के देहावसान हो गइल। सुबह लगभग7बजे ही बिहार के नव-नियुक्त उप-मुख्यमंत्री श्रीमती रेणु देवी के फोन आइल अउर उ चिंता भरल लहजा में कहली- “भइया, मामी के हालत सीरियस हो गइल बा।” ऊ मृदुला जी के मामी कहल करस। मृदुला जी हमरा खातिर हमार प्रिय भाभी रहनी। एही तरे देशभर के कार्यकर्तन में ऊ केहू के भाभी, केहू के चाची, केहू के दीदी, केहू के ताई, केहू के नानी, केहू के दादी, ना जाने का-का रहली। वात्सल्य के साक्षात् ऊ एक अइसन भारतीय विदुषी नारी रहली, जेकर कल्पना भारतीय संस्कृति में आदर्श पत्नी, आदर्श माता अउर आदर्श सामाजिक कार्यकर्ता आ कुशल गृहणी के रूप में होत रहल बा।\nमृदुला भाभी के हृदय में भारतीय संस्कृति अउर खासकर बिहार आ मिथिला के लोक संस्कृति रोम-रोम में बसल रहे। उहाँ के ओ क्षेत्र से आवत रहनी जेकरा बहुत निकट सीतामढ़ी में जनक पुत्री सीता जी के जन्म स्थान बा। ई संयोग कहल जाई कि राजा रामचंद्र के पत्नी सीता पर गहन शोध क के एक अद्भुत उपन्यास लिखे के श्रेय भी मृदुला भाभी के ही जाला। ओ अद्भुत उपन्यास के नाम ह- “सीता पुनि बोली।” सीता के चरित्र के, सीता के मनोदशा के, उनका अंतर्व्यथा के, उनके विडम्बनन के, सीता के समक्ष उपस्थित समस्यन अउर ओ सबके निदान के जवना तरे से रोचक वर्णन डॉ. श्रीमती मृदुला सिन्हा जी “सीता पुनि बोली” में कइले बानी ओके पढ़ के कई बार अइसन लागेला कि उहाँ के अपना चरित्र के वर्णन कर रहल बानी। उहाँ के खुद भी मिथिला के ही रहनी। मृदुला सिन्हा जी बाल्यकाल से ही अइसन संस्कारन में पलनी-बढ़नी, कि उनके संस्कार आ उनके रुचि में लोक संस्कृति, लोक साहित्य, लोक कथा आ लोक गीतन के समन्यव गहराई से पनप गइल।\nओह समय में लड़किन के होस्टल में रख के पढ़ावे वाला ग्रामीण परिवार कम ही होखे। लेकिन मृदुला जी के पिता जी उनके बाल्यावस्था में ही बिहार के लखीसराय के बालिका विद्यापीठ में पढ़े खातिर भेज देहले रहनी। ई विद्यापीठ ओ घरी एतना उच्च कोटि के और अच्छा शिक्षण संस्थान रहे कि ओके बिहार के “वनस्थली” कह के पुकारल जाय। मृदुला जी जब बी.ए. के पढ़ाई करत रहनी तबे उनकर विवाह डॉ. रामकृपाल सिन्हा जी से हो गइल, जे मुजफ्फरपुर में बिहार विश्वविद्यालय के एक कॉलेज में अंग्रेजी के प्राध्यापक रहनी। लेकिन डॉ. रामकृपाल सिन्हा जी के प्रोत्साहन से ना केवल उहाँ ले बी.ए. के परीक्षा पास कइनी बल्कि एम.ए. भी कइनी अउर उहें के प्रोत्साहन से लोक कथा के लिखल शुरू कइनी, जवन साप्ताहिक हिंदुस्तान, नवभारत टाईम्स, धर्मयुग, माया, मनोरमा आदि पत्र पत्रिकन में लगातार छपत रहल। बाद में ये सब लोक कथा के दू खण्ड में ” बिहार की लोक कथाओं” के नाम से प्रकाशन कइल गइल।\n1968 में डॉ. रामकृपाल सिन्हा भाई साहब एम.एल.सी. होके पटना अइनी। हम भागलपुर में आयोजित वर्ष 1966 के संघ शिक्षा वर्ग पूरा कर पंडित दीनदयाल उपाध्याय जी के आशीर्वाद से भारतीय जनसंघ में शामिल हो गइल रहनी। हम पटना महानगर के एक सामान्य सक्रिय कार्यकर्ता के रूप में काम करत रहनी। साथ ही हिन्दुस्थान समाचार में रिपोर्टर भी रहनी। पटना महानगर में जे भी प्रमुख कार्यकर्ता पटना आवे, उनके देखभाल के जिम्मेवारी सामान्यतः हमरे के देहल जाय। एसे हम रामकृपाल भाई साहब के सम्पर्क में 1968 में अइनी। जब बिहार में 1971 में कर्पूरी ठाकुर जी के नेतृत्व में संयुक्त विधायक दल के सरकार बनल त जनसंघ कोटा से डॉ. रामकृपाल सिन्हा जी कैबिनेट मंत्री भी बननी। अप्रैल 1974 में जब उहाँ के एम.एल.सी. के कार्यकाल समाप्त भइल तब रामकृपाल भाई साहब भारतीय जनसंघ के टिकट पर राज्यसभा के सदस्य निर्वाचित होके दिल्ली आ गइनी।\n1977 में जब जनता पार्टी के सरकार बनल तब रामकृपाल सिन्हा जी के मोरारजी देसाई मंत्रिमंडल में संसदीय कार्य मंत्रालय एवं श्रम मंत्रालय में राज्य मंत्री बनावल गइल।\n1980 में जब उहाँ के राज्यसभा के कार्यकाल समाप्त हो गइल, त उहाँ के वापस मुजफ्फरपुर जाके बिहार विश्विद्यालय में पढ़ावे लगनी। लेकिन, मृदुला भाभी दिल्ली में ही रह गइनी। काहे कि तीनू बच्चा नवीन, प्रवीण और लिली छोट रहे लोग अउर दिल्ली में ही पढ़त रहे। ओ समय बिहार प्रदेश के संगठन मंत्री श्री अश्विनी कुमार जी राज्य सभा में आ गइल रहनी अउर रफी मार्ग पर विट्ठल भाई पटेल भवन में 301 अउर 302 नं. कमरा में रहत रहनी। मृदुला भाभी अउर उनकर बच्चा लोग 302 नं. कमरा में आ गइनी। माननीय अश्विनी कुमार जी 301 नं. कमरा के बॉलकनी के घेर के एक छोटा सा कमरा बनवा लेले रहीं आ ओही में रहत रहनी। हमनी पटना के कार्यकर्ता जब दिल्ली जाईं त 302 नं. के कमरा में जेमे एक सोफा आ एक बेड लागल रहे ओही पर सोईं जा। 302 नं. कमरा में हमनी के भोजन बने। भोजन, जलपान, चाय, नास्ता आदि के पूरा जिम्मेवारी मृदुला भाभी अपना ऊपर उठा लेहले रहनी। चाहे हम पटना से दो या चार लोग भी जाईं, सबका के ओतने प्यार से पूछ-पूछ के मनपसंद भोजन बना के खियावल अउर सबके देखभाल कइल, केहू के कवनो तकलीफ ना होखे, एकर ख्याल उहें के करीं। कपड़ा गंदा हो जाये त बी.पी. हाउस से धोबिन के बोला के कपड़ा देके धुलवावल, इहाँ तक कि जब हम पटना वापस लौटीं त पराठा-सब्जी बना के ट्रेन में खाए के वास्ते दे देहल, एतना सारा कुछ करत रहनी। उहाँ के बात इयाद कइला पर आँख भर आवेला। हमरा के त एतना प्यार देत रहीं जेतना आपन भाभी लोग भी ना देहले होई।\nजब उहाँ के भारतीय जनता पार्टी के महिला मोर्चा के राष्ट्रीय अध्यक्ष बननी, महिला आयोग के अध्यक्ष बननी, तब उहाँ के ग्वालियर के महारानी विजया राजे सिंधिया पर उपन्यास लिखनीं। चाहे मामला व्यक्तिगत या राजनीतिक रहे, जब भी उहाँ के दुविधा में रहीं त हमरा से जरूर बात करीं। जब कहीं कुछ काम ना हो पावत रहे त हमरे से ही कहीं। जब उहाँ के गोवा के राज्यपाल बननी त हमरा के सपत्निक गोवा बोलववनी। राजभवन में ठहरवनी। कई बार त उहाँ के अपने रसोई घर में घुस जाईं अउर मना कइला पर कहीं, “मेरे देवर जी आए हैं। मैं स्वयं उन्हें उनके मनपसंद बिहारी व्यंजन बनाकर खिलाऊँगी।” ई सब घटना सबके बतावल भी मुश्किल बा।\nहम उहाँ के अपने विद्यालय द इंडियन पब्लिक स्कूल, देहरादून में एक कार्यक्रम में बोलवनी त उहाँ के आगमन के दिने उत्तराखंड के राज्यपाल राजभवन के गाड़ी अपने ए.डी.सी. के साथ एयर पोर्ट भेजनी। उहाँ के राजभवन के गाड़ी में ना बइठ के हमरा गाड़ी में बइठनी आ कहनी कि “मैं राज भवन में न ठहर कर अपने देवर जी के यहाँ ही ठहरूँगी।” उहाँ के हमरा विद्यालय परिसर के हमरा आवास पर ही रूकनी अउर एक दिन के कार्यक्रम खातिर आइल रहनी पर चार-पाँच दिन रुकनी। अइसन अनेकों संस्मरण बा। अभी कुछ महीने पहिले महान साहित्यकार, लेखक, सांसद डॉ. शंकर दयाल सिंह जी के पुत्री डॉ. रश्मि सिंह अपना आवास पर9अप्रैल के एक कार्यक्रम में मृदुला भाभी अउर हमरा के साथे बोलवनी। ओह कार्यक्रम में मृदुला भाभी हमरा के शाल ओढ़ा के सम्मानित कइनी। उहाँ के हमरा प्रति एतना सम्मान रहे। उहाँ के जब लागल कि उहाँ के कार्यक्रम में आइल बानी त हमरो सम्मान मिले के चाहीं। अइसन विदुषी भारतीय नारी रहनी मृदुला जी। उहाँ के कवना प्रकार से श्रद्धांजलि अर्पित कइल जाय ई समझ मे नइखे आवत। उहाँ के व्यक्तित्व बार-बार ईयाद आ रहल बा। एक बार दीदी मां साध्वी ऋतंभरा जी के वृन्दावन आश्रम में एक कार्यक्रम में उहाँ के मंच पर बइठल रहनी आ हम उहाँ के ठीक सामने नीचे के कुर्सी पर बइठल रहनी। उहाँ के अपना भाषण में मंच पर से कहनी कि” मेरे सामने मेरे देवर जी आर.के.सिन्हा बैठे हैं।” मैंने भी कहा फिर अपने देवर को एक गीत सुना दीजिएगा। उहाँ के आपन भाषण समाप्त कइला के बाद एक लोकगीत गाके सुनवनी। सारा श्रोतागण खुशी से झूम उठल। ई हमार मर्मस्पर्शी क्षण ही रहे। एही तरे बिहार हिंदी साहित्य सम्मेलन के, पटना में “शताब्दी समारोह” मनावल जात रहे। हम स्वागताध्यक्ष रहनीं। ओह समय के तत्कालीन राज्यपाल अउर अब देश के राष्ट्रपति रामनाथ कोविंद जी के आमन्त्रित कइले रहनी। मृदुला भाभी के भी हम आग्रहपूर्वक बोलवले रहनी। उहाँ के पटना अइनी। दुनू तत्कालीन राज्यपाल सब के साथ मंच पर बइठे के सौभाग्य मिलल। उहाँ के मंच पर बइठले-बइठल रामनाथ कोविंद जी के हमरा बारे में बहुत सारा बात कह गइनी। ऊ सब ईयाद कर के मन भर आवता।\nईश्वर से प्रार्थना बा कि उहाँ के पवित्र आत्मा के चीर शांति प्रदान करीं अउर डॉ. रामकृपाल सिन्हा जी, नवीन, प्रवीण, लिली अउर सभ परिवार जन आ उनके चाहे वाला लाखो कार्यकर्ता भाई लोग के शोक के घड़ी में शक्ति अउर संबल प्रदान करीं। अइसन महान कार्यकर्ता बार-बार भाजपा में आवत रहे। ओम शांति! ओम शांति!! ओम शांति!!\nए कठमुल्लन से अब उदारवादी आ राष्ट्रभक्त मुसलमान लोग लड़ो\nHum BhojpuriaNovember 23, 20201min21836\nफ्रांस अउर इटली में जेहादी कठमुल्लन के करतूतन से सारी दुनिया स्तब्ध बा। ई लोग बेवजह कत्लेआम करे से बाज नइखे आवत। बम बिस्फोट आ कत्लेआम कइल जा रहल बा। ई लोग कोरोनो के विश्वव्यापी काल में सारी दुनिया के सामने एगो लमहर चुनौती पेश क देले बा। सबसे गम्भीर बात ई बा कि ए कठमुल्लन के बहुते मुसलमान सबके साथ आ समर्थन मिल रहल बा। विश्वभर से आ भारत में भी। उम्मीद के किरण जवन आइल बा उ ई कि जावेद अख्तर, शबाना आजमी आ नसीरुद्दीन शाह जइसन कुछ खास मुस्लिम हस्ती फ्रांस हमला के निंदा कइले बा। ई लोग मुनव्वर राणा सरीखे कुछ मुस्लिम धार्मिक अउर राजनीतिक नेतन के जरिए देहल गइल अपमानजनक बयान के खारिज क देहले बा जेमे ऊ लोग फ्रांस में भीषण हत्यन के तर्कसंगत होखे के बात कहले रहे।\nसंवेदनशील सवालन पर खामोशी-\nअभी तक देश के असरदार मुस्लिम लेखक, कलाकार आ बुद्धिजीवी मुसलमान सबसे जुड़ल संवेदनशील सवालन पर गम्भीर चुप्पी साध लेहल करत रहे। ए आलोक में मुख्य रूप से जावेद अख्तर, शबाना आजमी अउर नसीरुद्दीन शाह के खुल के सामने आइल स्वागत योग्य बा। इहे मौका बा जब आमिर खान, शाहरुख खान, सलमान खान अउर बाकी तमाम असरदार मुसलमान लोग कठमुल्लन के हरकतन के खारिज क के उनके सभ्य मुसलमान सबसे अलग-थलग करे। उनका ऑस्ट्रिया के वियना शहर में भइल भीषण”आतंकी” हमला के भी निंदा करे के होई। वियना में मारल गइल बंदूकधारी हमलावर इस्लामिक स्टेट के समर्थक रहे।\nवियना के कुछ हथियार बंद बंदूकधारी सब छह जगहन पर गोलीबारी कइल जेमे बहुत से लोग मारल गइल अउर दर्जनो अभी भी मौत से संघर्ष कर रहल बाड़े। ए आतंकी हरकत के निंदा खातिर भी महत्वपूर्ण मुसलमान सबके आगे आवे के होई। ओ सबके अब चुप नइखे बइठे के। मुस्लिम बुद्धिजीवी सबके साथ दिक्कत ई बा कि ऊ सब अपने समाज के कठमुल्लन आ गुंडन से डरे ला। ओकनी से लड़े खातिर कबो सामने ना आवे। ना जाने काहे ए सबसे एतना डरे ला लोग। एही से ई गुंडा सब आतंक मचावेलन। रउआ सबके वफ़ादारी धर्म के साथ जरूर रहे के चाहीं, लेकिन राष्ट्रहित के ताक पर रख के ना, राष्ट्रहित त सर्वोपरि होखे के चाहीं।\nचीन पर चुप्पी-\nचीन में मुसलमान सब के साथ का हो रहल बा, ये पर कवनो कठमुल्ला आवाज ना उठावे। उहाँ केहू के गर्दन ना काटल जाला आ गोली ना मारल जाला। के ना जाने कि चीन में मुसलमान सब पर लगातार भीषण अत्याचार हो रहल बा। चीन मुस्लिम बहुल शिनजियांग प्रांत में रहे वाला मुसलमान सबके कस रखले बा। वो लोग के खानपान के स्तर पर ऊ सबकुछ मजबूरी में करे के पड़ रहल बा, जवन उनका धर्म में पूर्णरूप से निषेध बा। ई सबकुछ शासक कम्युनिस्ट पार्टी के इशारा पर ये लोग के धर्म भ्रष्ट करे खातिर हो रहल बा। सारी इस्लामी दुनिया ये अत्याचारन पर चुप बा। कहीं कवनों प्रतिक्रिया सुनाई नइखे देत।\nइस्लामिक देशन के संगठन ऑर्गनाइजेशन ऑफ इस्लामिक कारपोरेशन(ओआईसी) चीन में मुसलमानन पर हो रहल ज्यादतिन पर एक शब्द विरोध के दर्ज नइखे कइले। पाकिस्तान भी पूरी तरह चुप बा। ऊ त चीन के खिलाफ कबो ना बोली। ऊ चीन के पूरा तरह गुलाम बन चुकल बा। इहे स्थित सऊदी अरब आ ईरान के भी बा। शिनजियांग प्रांत के मुसलमान सबके री-एजुकेशन कैम्प सब में ले जाके कम्युनिस्ट पार्टी के विचारधारा से रू-ब-रू करवावल जा रहल बा। बतावल जा रहल बा कि ये शिविरन में अभी दस लाख से अधिक चीनी मुसलमान लोग बा। इहाँ ये लोग से जबरन इस्लाम के निंदा करे के कहल जाला। ये लोग के डेरवावल,धमकावल जाला। अइसन आहार देहल जाला जवन इस्लाम में हराम मानल जाला। ई सब कुछ एह खातिर हो रहल बा ताकि चीनी मुसलमान कम्युनिस्ट विचारधारा अपना लेस। ऊ लोग इस्लाम के मूल शिक्षा से दूर हो जास।\nगौर करीं कि चीन के खिलाफ हमरा देश के वामपंथी आ सेक्युलरवादी भी कबो ना बोले। मजाल बा कि ई लोग कभी कठमुल्लन या फिर चीन के मुस्लिम विरोधी अभियान पर एक शब्द बोले। ये लोग के तबो जबान सिल गइल रहे जब भारत में ट्रिपल तलाक के खिलाफ कानून बनत रहे। ई लोग तबो ना मानत रहे कि भारत में मुस्लिम औरत सब के स्थिति बहुत खराब बा।\nबुनियादी सवालन से परहेज काहे-\nफ्रांस में हत्यारन के हक में मुंबई, भोपाल अउर सहारनपुर में प्रदर्शन करे वाला मुसलमान महंगाई, बेरोजगारी या अपना इलाका में नया इस्कूल, कॉलेज या अस्पताल खुलवावे आदि के माँग के लेके कभी सड़क पर ना उतरे। का केहू बता सकsता कि ई लोग अपना बुनियादी सवालन के लेके भी सड़कन पर उतरी? का ये लोग खातिर महंगाई, निरक्षरता या बेरोजगारी जइसन सवाल गौण बा? का कबो देश के मुसलमान, किसान, दलित, आदिवासी या समाज के अन्य कमजोर वर्ग के हित खातिर भी आगे आइल बा? कभी ना। लेकिन ई लोग ओ हत्यारन खातिर सड़क पर आ जाला जे मासूमन के फ्रांस या आस्ट्रिया में मारेला। ई लोग कबो कश्मीर में इस्लामिक कट्टरपंथी सबके हाथे मारल गइल पंडित सब खातिर ना लड़े। ये लोग के अपना के हमेशा विक्टिम बतावे के शौक बा। ई लोग सिर्फ अपने अधिकार के बात करेला। ई लोग कर्तव्यन के चर्चा करते हत्थे से उखड़ जाला। अब देखीं जवना मुनव्वर राणा के ई देश दिल से प्यार देले बा ऊ आदमी विक्षिप्त के तरह बात कर रहल बा। काहे लिबरल मुसलमान राणा के कसके ना कोसे ताकि ओकरा एहसास हो जाय कि ऊ केतना नीच बन्दा बा। राणा ई साबित क देहलन कि ऊ उन्मादी, असहिष्णु आ कट्टर हउअन। ऊ घोर कट्टर, साम्प्रदायिक आ सामंती निकललन। लेकिन मुसलमानन के बौद्धिक वर्ग उनके कहे पर चुप्पी सधले बा। मुस्लिम बुद्धिजीवी लोग के साथे इहे समस्या बा कि ऊ आतंकवाद के लेके उदासीन रहेला। एही से पूरा मुस्लिम बिरादरी नाहक कटघरा में आ जाला। अभी भारत अउर पूरी दुनिया देख रहल बा कि बात-बात पर हस्ताक्षर अभियान चलावे वाला बुद्धिजीवी, वाममार्गी, सेक्युलर वगैरह जेहादी आतंकवाद के खिलाफ कवना तरे स्टैंड लेला।\nजहाँ तक भारत के बात बा त औसतन मुसलमान हिन्दू सबसे उम्मीद राखेला कि ऊ नास्तिकता के हद तक सेक्युलर हो जाय लेकिन ऊ लोग खुद कठमुल्ला बनल रहे। ई विकृत आ ओछी मानसिकता ह। एके भारत के आम जनता द्वारा अच्छी तरह पहचान लेहल गइल बा। अब भारत अपना देशवासी मुसलमान सबसे उम्मीद करsता कि ऊ लोग अपने ही कौम के कठमुल्लन से लड़े। उनके परास्त करे। उनका ए जंग में देश के समर्थन मिली अउर तब उनका एक स्वाभिमानी आ राष्ट्रवादी कौम के रूप में पूरा सम्मान भी मिली।\nबल्लभगढ़ से यूरोप तक फइलल इस्लामिक जेहादी\nHum BhojpuriaNovember 11, 20201min10830\nकवनो युवक-युवती में प्रेम भइल या एकतरफा प्रेम भइल सदियन से चलत आ रहल सामान्य बात बा। इहो होला कि अनेक बार एक दोसरा के चाहे वाला में कई कारन से विवाह भी ना होखे। एकर तमाम वजह हो सकsता जेकर चर्चा क के राउर समय बर्बाद नइखीं करे के चाहत। लेकिन कवनो कन्या से एकतरफा प्रेम कइल आ फेर ओकरा पर आपन धर्म बदल के इस्लाम धर्म स्वीकार कर शादी करे के जिद्द करे वाला इंसान के रउआ का कहेम। बेशक ऊ त मानसिक रूप से विक्षिप्त ही होई। एके जेहादी अउर कट्टरपंथी मानसिकता भी कहल जा सकsता। अइसन विक्षिप्त इंसान केतना भयानक कदम उठा सकsता, ई हाले में पूरा देश हरियाणा के औद्योगिक शहर बल्लभगढ़ शहर में देखले बा। ई राष्ट्रीय राजधानी दिल्ली के करीब हीं बा। उहाँ बीकॉम के पढ़ाई कर रहल 21 वर्षीय मेधावी छात्रा निकिता तोमर के एक सिरफिरा कट्टरपंथी विक्षिप्त नवयुवक के द्वारा अपना एक मित्र के मदद से हत्या कर देहल गइल। ओके 21 साल के तौसीफ नाम के इंसान खाली ए खातिर गोली से भून दिहलस कि ऊ निकिता से एकतरफा प्यार करत रहे आ ओकरा पर साथ भाग के अउर धर्म परिवर्तन करके शादी करे के दबाव बनावत रहे जेमे असफल भइला पर ऊ ये अपराध के अंजाम दिहलस। पुलिस के शुरुआती तफ्तीश अउर निकिता के माँ के बयान से साफ बा कि तौसीफ आ ओकर माँ भी लगातार निकिता पर दबाव डालत रहे लोग कि ऊ इस्लाम धर्म के स्वीकार करके उनकर बहू बन जाय। ऊ ई सब ना कइलस त ओकर जान ही ले लेहल गइल। एकरा पहिले निकिता के अपहरण भी कइल गइल रहे।\nताज्जुब त ई हो रहल बा कि अइसन भयावह घटना के बाद भी ऊ सारा लोग चुप बा जे हाथरस में एक दलित कन्या के बलात्कार अउर हत्या के घटना के ले के सोशल मीडिया से ले के सड़कन तक उतर आइल रहे। का ऊ लोग अपना चुप्पी के वजह के जरा खुलासा भी करी? का केहू इहो बताई कि भारत में ऊ कौन सा तत्व बा जे तौसीफ जइसन नवजवानन के जेहादी बना रहल बा? जवना उम्र में तौसीफ के पढ़ाई-लिखाई पर ध्यान देवे के चाहत रहे, ओ उम्र में ऊ एक युवती पर धर्म परिवर्तन के दबाव बनावत रहे।\nआरोपी तौसीफ के संबंध हरियाणा के सम्पन्न कांग्रेसी परिवार से बा। ओकर दादा कबीर अहमद विधायक रहल बाड़े। ओकर चाचा खुर्शीद अहमद हरियाणा के पूर्व मंत्री रहलन। नूंह से कांग्रेस विधायक आफताब अहमद ओकर चचेरा भाई हउअन। का जवन राहुल गाँधी आ प्रियंका गाँधी हाथरस के घटना पर सड़क पर उतरल रहे लोग ऊ अपना पार्टी के विधायक के भतीजा के खिलाफ भी तत्काल कठोर कार्रवाई के माँग करी अउर निकिता के घर जाके उनका घर वालन के भी सांत्वना दी? फिलहाल उनके अल्पसंख्यक प्रेम के पूर्व के इतिहास के कारण अइसन लागत त नइखे। बल्लभगढ़ घटना के तीन दिन बाद तक गाँधी परिवार के तरफ से कवनो प्रतिक्रिया तक ना आइल रहे। फिलहाल तौसीफ आ ओकर साथी रेहान के त हरियाणा पुलिस गिरफ्तार कर लेले बा। पर एक निर्दोष बच्ची के जान त चल गइल। निर्भया, हाथरस अउर अब बल्लभगढ़ के घटना में हिंसा के बर्बर अतिरेक बा। ई भी विचार करे के होई कि तौसीफ जइसन अपराधी कइसे आ काहे बनेला? ये बिंदु पर अपराध शास्त्री के अउर राजनेता लोग के भी गम्भीरता से सोचे के होई।\nकाबू पावल जाय जेहादी मानसिकता पर\nयाद रखीं कि बल्लभगढ़ के घटना एकतरफा प्रेम तक ही सीमित नइखे। एकर एक बड़ा आयाम जेहादी मानसिकता भी बा, जवन सारी दुनिया में तेजी से फइल रहल बा। अब जरा देखीं कि यूरोप के जवन देश दुनिया में सबसे ज्यादा मुस्लिम शरणार्थिन के शरण देहलस ओकरा बदला में का मिलल? सीरिया, अफगानिस्तान, रोहिंग्या के शरणार्थिन के सबसे ज्यादा शरण फ्रांस, जर्मनी, स्वीडन, इंग्लैंड आ ऑस्ट्रेलिया ही देहलस। जर्मनी सीरिया में गृह युद्ध के दौरान 1 लाख शरणार्थिन के शरण देवे वाला खास देश रहल। गौर करीं कि कवनो मुस्लिम मुल्क त उपर्युक्त देशन के शरणार्थिन के अपना इहाँ ना बुलवलस। काहे? का सभी पचास से ज्यादा इस्लामिक राष्ट्र जेहादिन के मूक समर्थन करत रहे?\nविगत कुछ समय पहिले स्वीडन में जे कुछ घटल ओके दुनिया देखलस। करीब एक दशक पहिले स्कैंडिनेवियायी देश जइसे स्वीडन, फिनलैंड, डेनमार्क में इस्लाम के उपस्थिति नाम मात्र के ही रहे, लेकिन सीरियाई अरब शरणार्थिन के खुले दिल से स्वीकार करे के उदारता के कारण ही आजकल उहाँ जिहादी सब जम के बवाल काट रहल बा। कारण ई बतावल जा रहल बा कि उहाँ पर कुछ शरारती तत्व कुरान के साथ अनादर कइल। स्वीडिश जनता के त अपना काम आ मौज-मस्ती से भरपूर जिंदगी के अलावा और कवनों शरारतीपूर्ण कार्य से कभी कवनों मतलब ही ना रहल। फिर भी अफवाह फइलला के बाद उहाँ पर तगड़ा बवाल काटल गइल। ओही शरणार्थी मुसलमान सबके भीड़ सड़कन पर उतर आइल जेके स्वीडन सीरियाई कत्लेआम से बचाके अपना देश में शरण देले रहे। ये पूरा हिंसा के पीछे उहे शरणार्थी सब रहे जेके स्वीडन के सरकार मानवता के आधार पर अपनही देश में शरण देले रहे। ई बा ये जेहादी मानसिकता वालन के एहशान फरामोशी।\nमतलब बल्लभगढ़ से लेके स्वीडन तक एक ही प्रकार के कट्टर जेहादी मानसिकता साफतौर पर नजर आ रहल बा। ई सारा संसार में उठल-पुथल मचा के रख देले बा। ये मानसिकता में लोकतांत्रिक तरीका से बहस खातिर कवनों जगह नइखे। बोलबs त मार दिहल जइबs। एमे कवनों इंसान के हत्या चाहे मासूमन के मजहब के नाम पर मार देहल सामान्य सा बात ही मानल जाला। निकिता के साथ इहे त भइल। चूंकि ऊ लफंगा तौसीफ से शादी करे से मना कइलस, ओके सरे राह पहिले खींच के अपहरण करे के कोशिश कइल गइल आ जब उ तइयार ना भइल त गोली मार दिहल गइल।\nई मत भूलीं कि इहे जेहादी सब अपने देश के बैंगलुरू जइसन आधुनिक महानगर में कुछ समय पहिलही जम के आगजनी कइले रहे। एकर वजह ई बतावल गइल रहे कि बैंगलुरू में कांग्रेस के एक विधायक के एक कथित रिश्तेदार पैगम्बर मोहम्मद के लेके सोशल मीडिया पर कवनो अपमानजनक पोस्ट कर देले रहलन, जवना के प्रतिक्रिया में ई सुनियोजित व्यापक हिंसा भइल। अब सवाल ई बा कि का विरोध जतावे खातिर हिंसा के ही सहारा लेहल जाई? आखिर मुस्लिम समाज के जेहादी तत्व कानून के अपना हाथ में काहे लेते जा रहल बा? ई हम बल्लभगढ़, बैंगलुरू, यूरोप वगैरह सब जगह देख रहल बानी। अइसन क के ई जेहादी सब इस्लाम के बदनाम ही त करsता। ये लोग के शांति से रहे अइबे ना करे। पड़ोसी पाकिस्तान में ई जेहादी ही शिया अउर अहमदी लोग के मारत रहेला। उनका मस्जिद पर बम बिस्फोट करेला। ई समझ में ना आवे कि दरअसल ई लोग चाहेला का? फिलहाल त सारी दुनिया के सामने कोविड-19 अउर इस्लामिक चरमपंथी दुनु लमहर चुनौती के रूप में सामने आइल बा। कोविड-19 के त वैक्सीन मिल ही जाई पर तौसीफ जइसन जालिम जेहादिन के दुनिया कइसे मुकाबला करी? ये विषय पर सारी दुनिया के विशेषकर इस्लामिक राष्ट्रन के खासकर इस्लामिक धर्म गुरुअन के त तत्काल सोचे के होई। कहीं अइसन ना होखे कि ये कुकृत्यन के व्यापक प्रतिक्रिया से भारी नुकसान हो जाय। अइसन स्थिति से सबका बचें के चाहीं।\n( लेखक वरिष्ठ सम्पादक, स्तम्भकार अउर पूर्व सांसद हईं)\nनिजी क्षेत्रन के प्रोत्साहन देवे पोलिटिकल पार्टी\nHum BhojpuriaOctober 26, 20201min11750\nबिहार एक बार फेर चुनावी समर खातिर तैयार बा। राज्य में राजनीतिक माहौल गरमा गइल बा। नेता लोग के जनसंपर्क अभियान जारी बा। केतना अच्छा होइत अगर अबकी बिहार विधान सभा चुनाव जाति के सवाल के बजाय विकास के मुद्दा पर ही लड़ल जाइत। ये मसला पर सभ क्षेत्रन में गम्भीर बहस होखे। सब दल अपना विकास के रोडमैप जनता के सामने रखे। दुर्भाग्यवश बिहार में विकास के सवाल गौड़ होते जा रहल बा। हम पिछला राज्य विधान सभा चुनाव भी देखले रहीं। तब कैम्पेन में विकास के सवाल पर महागठबंधन के नेता लोग फोकस ही ना कर पावत रहे। अभी त प्रधानमंत्री नरेंद्र मोदी विकास के सब कैंपेन के केंद्र में लाके खड़ा कर देले बाड़न।\nपिछला चुनाव में त एनडीए के खिलाफ खड़ा तमाम शक्ति राज्य के विकास के बिंदु पर बात करे से भी कतरात रहे। ओ सब में जाति के नाम पर वोट हासिल करे के होड़ सा मचल रहे। एही मानसिकता के चलते बिहार विकास के दौड़ में बाकी राज्यन से कहीं बहुत पीछे छूट गइल। ई सही में बड़ी गम्भीर मसला बा। बिहार में जाति के राजनीति करे वाला लोग के कारण ही राज्य में औद्योगिक विकास ना के बराबर भइल। रउए बता दीं कि बिहार में बिगत तीस साल में कवन औद्योगिक घराना आपन कवनो इकाई लगवलस ? टाटा, रिलायंस, महिंद्रा, गोयनका, मारुति, इंफोसिस जइसन कवनो भी बड़हन कम्पनी बिहार में निवेश कइल उचित तक ना समझल आ यही के नतीजा ह कि बिहार के नौजवान के अपना घर के आसपास कवनो कायदा के नौकरी ना मिले। उनका घर से बाहर दूर निकलहीं के पड़ेला। आप दिल्ली, मुंबई, पुणे, चेन्नई, हैदराबाद, बैंगलुरू, लुधियाना समेत देश के कवनो भी औद्योगिक शहर में चल जाईं, उहाँ पर रउआ बिहारी नौजवान हर तरह के नौकरी करत मिली। का बिहार में जाति के राजनीति करे वाला लोग ये सवाल के कवनो जवाब दे पाई कि उनके गलत नीतियन के कारण ही राज्य में निजी क्षेत्र से कोई निवेश करे के हिम्मत तक ना करे।\nइयाद रख लीं कि आंध्र प्रदेश, महाराष्ट्र, कर्नाटक, गुजरात, तमिलनाडू जइसन राज्यन के तगड़ा विकास एही से हो रहल बा काहे कि उहाँ हर साल भारी निजी क्षेत्र के निवेश आ रहल बा। केंद्र सरकार हर साल एगो रैंकिंग जारी करेला कि देश के कवना राज्य में कारोबार कइल आसान आ कहाँ सबसे मुश्किल बा। सरकार हाल हीं में “ईज ऑफ डूइंग बिजनेस” के रैंकिंग जारी कइलस। एमे पहिला पायदान पर आंध्र प्रदेश बा। एकर मतलब बा कि देश में आंध्र प्रदेश में कारोबार कइल आज के दिन सबसे आसान बा। तेलांगना दूसरा पायदान पर बा। हरियाणा तीसरा नम्बर पर बा। कारोबार करे में आसानी के मामला में आंध्र प्रदेश चौथा त झारखंड पाँचवा स्थान पर बा। उहें छत्तीसगढ़ 6वाँ, हिमाचल प्रदेश 7वाँ आ राजस्थान 8वाँ स्थान पर बा। एकरा अलावे पश्चिम बंगाल अबकी बार शीर्ष 10 में शामिल होते हुए 9वाँ नम्बर पर पहुँच गइल बा। उहवें गुजरात ईज ऑफ डूइंग बिजनेस के मामला में 10वाँ पायदान पर बा। लेकिन बिहार त एमे 15वाँ स्थान तक कहीं नइखे। कइसे होई बिहार के विकास? दरअसल ये रैंकिंग के उद्देश्य घरेलू अउर वैश्विक निवेशक सबके आकर्षित करे खातिर कारोबारी माहौल में सुधार लावे खातिर राज्यन के बीच प्रतिस्पर्धा शुरू कइल बा। सरकार राज्यन के रैंकिंग के कंस्ट्रक्शन परमिट, श्रम कानून, पर्यावरण पंजीकरण, इन्फॉर्मेशन तक पहुँच, जमीन के उपलब्धता अउर सिंगल विंडो सिस्टम के आधार पर मापी करेला।\nउपर्युक्त रैंकिंग से बिहार के सब नेता आ दल के सबक लेहीं के चाहीं। ये लोग के पता चल गइल होई कि उनका राज्य के स्थिति कारोबार करे के लिहाज से कतई उपयुक्त नइखे। ई सही बा कि पिछले लंबा समय से बिहार में औद्योगिक क्षेत्र के विकास थम सा गइल बा। अब बिहार में जवन भी नया सरकार बने ओकरा देश के प्रमुख उद्योग अउर वाणिज्य संगठन जइसे फिक्की, सीआईआई या एसोचैम से तालमेल रख के उद्योगपति सबके राज्य में निवेश करे खातिर प्रयास करे के होई। ई केहू के बतावे के जरूरत नइखे कि बिहार के औद्योगिक क्षेत्र में पिछड़ापन के कई कारण बा। जइसे कि राज्य में नया उद्यमी आ पहिले से चल रहल उद्योग के मसलन के हल करे खातिर कवनो सिंगल विंडो सिस्टम नइखे बनावल गइल। बिहार में आपन कारोबार स्थापित करे वाला उद्योग खातिर भूमि आवंटन के कवनों ठोस व्यवस्था ना कइल गइल आ राज्य में इंफ्रास्ट्रक्चर के मजबूत करे के जरूरत तक ना समझल गइल।\nअर्थात बिजली-पानी के आपूर्ति के व्यवस्था तक पक्का नइखे। सड़कन के खस्ताहाल बा। पब्लिक ट्रांसपोर्ट व्यवस्था बेहद खराब बा। स्वास्थ्य सेवा भी भगवान भरोसे बा। हालांकि नीतीश जी के शासन में विकास के प्रयास कम भइल, अइसन भी नइखे। पर लालू राज्य में जवन छवि राज्य के बन गइल ओके निवेशक सबके मन से निकालल आसान भी त नइखे। ये सब हालात में बिहार में के निवेशक आके निवेश करी भला? बिहार में फूड प्रोसेसिंग, कृषि आधारित हजारों उद्योग, सुपर स्पेशलिटी अस्पताल, इलेक्ट्रॉनिक हार्डवेयर उद्योग, कपड़ा, कागज और आईटी उद्योग वगैरह के भारी विकास संभव बा। ए तरफ ध्यान त देवहीं के परी।\nबिहार काहे ना बनल औद्योगिक हब\nविगत 20-25 साल के दौरान देश के अनेक शहर मैन्युफैक्चरिंग अउर सेवा क्षेत्र के हब बनत चल गइल। पर ये लिहाज से बिहार पिछड़ गइल। बिहार के कवनो भी शहर नोएडा, मानेसर, बद्दी या श्रीपेरंबदूर ना बन सकल। नोएडा अउर ग्रेटर नोएडा के हीं देखीं। इहाँ इलेक्ट्रॉनिक सामान आ आटोमोबाइल सेक्टर से जुड़ल सैकड़न उत्पाद के उत्पादन हो रहल बा। एकरा अलावा इहाँ सैकड़ों आईटी कंपनी सब में लाखों नौजवानन के रोजगार मिल रहल बा जेमे एगो बड़ा प्रतिशत बिहारी जवानन के भी बा। एने दक्षिण कोरिया के एलजी इलेक्ट्रॉनिक्स, मोजर बेयर, यमाहा, न्यू हालैंड ट्रेक्टर्स, वीडियोकॉन इंटरनेशनल श्रीराम होंडा पॉवर इक्विमेंट अउर होंडा सियल नॉएडा- ग्रेटर नॉएडा में तगड़ा निवेश कइले बा।\nएही तरे से हरियाणा के शहर मानेसर एगो प्रमुख औद्योगिक शहर के रूप में स्थापित हो चुकल बा। मानेसर गुड़गांव जिला के एगो तेजी से उभरत औद्योगिक शहर ह। साथ ही ई दिल्ली के राष्ट्रीय राजधानी क्षेत्र एनसीआर के एगो हिस्सा भी ह। मानेसर में ऑटो और ऑटो पार्ट्स के अनेक इकाई खड़ा हो चुकल बा। एमे मारुति सुजुकी, होंडा मोटर साइकिल एंड स्कूटर इंडिया लिमिटेड शामिल बा। इहाँ भी लाखों लोग काम करेला जेमे बड़ी संख्या में बिहारी बाड़न। मानेसर के रउआ उत्तर भारत के श्रीपेरंबदूर मान सकेनी। तमिलनाडू के श्रीपेरंबदूर में भी ऑटो सेक्टर के कम से कम 12 बड़हन कम्पनी उत्पादन कर रहल बा आ एही सब कम्पनीन के पार्ट्-पुर्जा सप्लाई करे खातिर सैकड़न सहयोगी उद्योग भी चल रहल बा।\nआ अब चलीं महाराष्ट्र के चाकण में। चाकण पुणे से 50 किलोमीटर अउर मुंबई से 160 किलोमीटर के दूरी पर स्थित बा। इहाँ पर बजाज ऑटो अउर टाटा मोटर्स के अनेक इकाई बा। ये दुनू बड़हन कम्पनीन के इकाईं आ गइला के बाद चाकण अपने आप में एक खास मैन्युफैक्चरिंग हब के रूप ले चुकल बा। इहाँ हजारों पेशेवर अउर श्रमिक काम कर रहल बाड़े। अब महिंद्रा समूह भी चाकण में दस हजार करोड़ रुपया के लागत से आपन एगो नया इकाई स्थापित करे के फैसला कइले बा। वाल्कसवैगन भी इहाँ आ चुकल बा। एकरा अलावे भी देश के अनेक शहर एही तरे मैन्युफैक्चरिंग चाहे सेवा क्षेत्र के केंद्र बनल।\nदूसरा तरफ जवन बिहार टाटा नगर अउर डालमिया नगर जइसन निजी औद्योगिक शहर आजादी से पहिले बसा रखले रहे, ओही बिहार के कवनो शहर काहे मैन्युफैक्चरिंग चाहे सेवा क्षेत्र के हब ना बन सकल ? ये बिहार के बिहार विधान सभा के चुनाव में ये सब मसला पर भी बात होखे आ जनता उनहीं के वोट देवे जे बिहार में निजी क्षेत्र के निवेश ले आवे तब त कवनो बात बनी।\nफाँसी होखे जासूसी के सजा\nHum BhojpuriaOctober 9, 20201min4490\nचीन खातिर जासूसी के आरोप में गिरफ्तार वरिष्ठ पत्रकार राजीव शर्मा के गिरफ्तारी ये ज्वलंत बहस के जन्म दे देले बा कि का पत्रकार के कुछ भी करे के छूट मिलल बा? का ऊ लोग ये देश आ इहाँ के कानून से ऊपर बा? का अभिव्यक्ति के स्वतंत्रता के नाम पर सब कुछ कइल जायज बा? लोग इहो मांग कर रहल बा कि जे लोग चाहे कवनो भी पद पर काहे ना होखे यदि राष्ट्रीय हित के नुकसान पहुँचा रहल बा, ओकरा कठोरतम सजा मिलहीं के चाहीं।\nवास्तव में ई बेहद शर्मनाक स्थिति बा कि अपना देश में ही कुछ प्रतिष्ठित कहल जाए वाला लोग चीन खातिर जासूसी कर रहल बा। अइसन लोग में पत्रकार लोग भी शामिल बा। एह सिलसिला में स्वतंत्र पत्रकार राजीव शर्मा के ‘ऑफिशियल सीक्रेट एक्ट’ (ओएसएस) के तहत गिरफ्तारी आँख खोल देवे वाला बा। यतीश यादव अपना किताब रॉ: अ हिस्ट्री ऑफ इंडियाज कवर्ट ऑपरेशंस’ , जे कुछ दिन पहिलही आइल बा, में लिखले बाड़े – ई निर्विवाद तथ्य ह कि साइबर जासूसी के मामला में चीन दुनिया में सबसे सक्रिय देश ह। उ अपना जासूसी नेटवर्क के विस्तार करे खातिर ठीक ओही तरे ‘सॉफ्ट पॉवर’ के इस्तेमाल कर रहल बा जइसन कबो अमेरिका आ रूस कइले रहे। उ भारत के सांस्कृतिक आदान-प्रदान के ओट में जासूसी गतिविधि के बढ़ा रहल बा। एकरा खातिर उ शैक्षणिक संस्थान, विद्वान, कारोबारी, पेशेवर आ इहाँ तक कि पत्रकार के भी इस्तेमाल कर रहल बा। हद त ई हो रहल बा कि कुछ पत्रकार मीडिया से जुड़ल संस्थान के भी ई लागता कि पुलिस द्वारा राजीव शर्मा के गिरफ्तारी अन्यायपूर्ण बा।\nई लोग दिल्ली पुलिस के ही कसूरवार ठहरा रहल बा कि उनकर रिकॉर्ड ‘संदिग्ध’ बा। एही तरे कई वेबसाइट भी राजीव शर्मा के पक्ष में उतर आइल बा, जेकरा बारे में ई आम धारणा बा कि ऊ लोग “अभिव्यक्ति के स्वतंत्रता” के नाम पर कवनो भी हद तक चल जाला। जब ओ लोग के कुछ कहल जाला, त ऊ लोग आपन आवाज दबावे आ लोकतंत्र के हत्या के राग छेड़ देला। अइसन लोग के एगो शक्तिशाली गठजोड़ बा, जे खुद पर आँच आवत देख एक सुर में हल्ला मचावे लागेला, जबकि ये पत्रकार आ संस्थान सबके ई अच्छा से पता बा कि ओ लोग के बयान के भारत विरोधी ताकत ही भारत के खिलाफ प्रोपेगेंडा फइलावे में उपयोग करेला। एकर ढेरों उदाहरण मौजूद बा। राजीव शर्मा के मामला में भी ई बात एक बार फेर सामने आ गइल बा। भारत के घोर विरोध करे वाला तुर्की के एक वेबसाइट त बाकायदा राजीव शर्मा के पक्ष में आर्टिकल लिख के उनका के निर्दोष तक बता देले बा। उ वेबसाइट ये संदर्भ में ‘प्रेस क्लब ऑफ इंडिया’ के बयान के भी उद्धृत कइले बा।\nप्रेस क्लब ऑफ इंडिया पत्रकार कहल जाए वाला पियक्कड़न आ नशेड़ियन के अड्डा बन के रह गइल बा ई बतावल जरूरी नइखे। ई पूरा तरह से जग जाहिर बा। अब त केहू प्रतिष्ठित पत्रकार उहाँ दिखाई तक ना देला।\nराजीव शर्मा के बचावे खातिर ई प्रोपेगेंडा भी फइलावल शुरू कर देहल गइल बा कि उ राष्ट्रीय सुरक्षा सलाहकार अजीत डोभाल से जुड़ल रहलन। उनका से कई बार मिल चुकल बाड़े आ राष्ट्रीय सुरक्षा सलाहकार के रूप में डोभाल के नियुक्ति के जोरदार समर्थन भी कइले रहलन। का ई कवनो उचित तर्क बा कि केहू से मिल लेहला से, ओकर प्रशंसा कर देहला से कोई केहू के करीबी हो जाला? दरअसल ई सब मूल मुद्दा से लोग के ध्यान भटकावे के कोशिश ह। मामला के ट्विस्ट देवे के एक सुनियोजित चाल ह। खुफियागिरी करे वाला के त ई विशेष रूप से सिखावल जाला कि जवन भी तू कर रहल बाड़s ओकरा से ठीक उलटा दिखs।\nये देश के कुछ पत्रकार लोग के मानना बा कि पत्रकार भइला के नाते ऊ सारा नियम-कानून से ऊपर बा। ओ लोग पर कवनो प्रकार के कोई रोक ना होखे के चाहीं, चाहे ऊ लोग राष्ट्रीय सुरक्षा से खिलवाड़ ही काहे ना करे। अतीत में भी कई घटना अइसन भइल बा, जेमे जाने- अनजाने कवनो पत्रकार के वजह से सैन्य गतिविधि, संवेदनशील सुरक्षा संस्थानन के जानकारी आसानी से देश विरोधी ताकतन के मिल गइल। ओह लोग पर जब कार्रवाई के मांग उठल, त “अभिव्यक्ति के स्वतंत्रता” के हल्ला मचा देहल गइल। हमार त अमित भाई शाह से ई अनुरोध होई कि अइसन सब लोग पर भी सख्त निगरानी अउर गहन जाँच करे के जरूरत बा जे राष्ट्र विरोधी हरकत में लागल लोग के बचाव करे में लागल बा।\nलेकिन सबसे महत्वपूर्ण सवाल ई उठsता कि का पत्रकार देश के सुरक्षा से ऊपर बा? का उनका राष्ट्रीय सुरक्षा से खिलवाड़ करे के खुला छूट बा? राजीव शर्मा प्रकरण में कुछ लोग के प्रतिक्रिया से त अइसहीं लागsता कि ऊ लोग अइसहीं माने ला। लेकिन ओह लोग के मान्यता ही अंतिम सत्य त ना ह। अइसन पत्रकार लोग आपन विश्वसनीयता खो चुकल बा। देश के अधिकांश लोग एह लोग के बात पर भरोसा ना करे ला। राष्ट्रीय सुरक्षा के दांव पर लगावे वाला के खिलाफ कठोर कार्रवाई जरूरी बा। अइसन कार्रवाई जे आगे खातिर मिशाल बन जाय। अइसन लोग के अपराध दोहरा बा। देश के सुरक्षा के साथे खिलवाड़ आ लोग के भरोसा के हत्या। कई हलका से त अब ई भी आवाज आवे लागल बा कि अइसन लोग के फाँसी के सजा दे देवे के चाहीं।\nई सुन के मन वास्तव में बहुत उदास आ क्षुब्ध हो जाला कि हमरा सेना में ही कार्यरत कुछ देश के गद्दार महत्वपूर्ण सूचना देश के शत्रु सब के देत रहेला लोग।\nएक बात जान लीं कि सेना के तीनों अंगों में प्रत्येक संवेदनशील दस्तावेज के सुरक्षा के दृष्टि से अलग-अलग श्रेणी में रखल जाला। एमे गोपनीय, रहस्य, गुप्त और अति गुप्त के श्रेणी बा। ये सब के x के निशान से पहचानल जाला यानि एक x अगर गोपनीय बा त xxxx अति गोपनीय होई। सेना में सोशल मीडिया के इस्तेमाल खातिर एक सख्त नकारात्मक नीति बा। सेना के अधिकारी के सोशल मीडिया के इस्तेमाल के सीमित इजाजत त बा, लेकिन ऊ लोग सेना के वर्दी में आपन फोटो पेस्ट नइखे कर सकत। साथ ही उ कहाँ तैनात बा, ये संबंध में भी जानकारी साझा नइखे कर सकत। एकरा अलावा कोई भी अधिकारिक जानकारी, प्लान आ इहाँ तक कि कार्यालय के बुनियादी ढांचा के संबंध में भी कोई जानकारी नइखे दे सकत।\nहम 1970-71 में भारत-पाक युद्ध (बांग्लादेश आजादी के लड़ाई) के समय युद्ध संवाददाता के रूप में कार्यरत रहनी। ओह समय कोलकाता और ढाका में तथाकथित वामपंथी पत्रकारन के जवन गुट भारतीय सेना के बांग्लादेश जाए के विरोध करत रहे, अउर पाकिस्तान के समर्थन करत रहे, कुछ अइसहीं समझ लीं कि उनके मानसपुत्र ही आज भी चीन-पाकिस्तान के जासूसी कर रहल बा।\nसंसद के एह पर गंभीरता से विचार करे के चाहीं कि अइसन लोग खातिर कठोर से कठोर सजा के प्रावधान होखे। देश के सुरक्षा से बढ़के त कुछ भी नइखे। देश बा तभिये त हम सब बानी।\nभारत के रक्षा संबंधी तैयारी से संबंधित दस्तावेज बेचे वाला जयचंद के मौत के सजा होखे। इनके केस पर कोर्ट तुरंत अउर लगातार सुनवाई करके फैसला लेवे। ई केस कवनो भी हालत में लटके के ना चाहीं। अगर केहू पर आरोप सिद्ध होता त ओकर सजा सिर्फ फांसी ही होखे के चाहीं।


छठ महापरब: महिला के सम्मान और बिहारी संस्कृति के मान बढ़ाए वाला परब - AAPNA BIHAR\nछठ के ठेकुआ ई सनातन बिहार और न्यू इंडिया के बीच के एगो पुल हवे\nबिहार के ट्रेन खचाखच भराए लागल बा। केहु4महीना पहिले से टिकट बुक करा लेले बा त केहु टायलेट के लगे बैठ के जाए के तैयार बा, काहे से की पूरा देस में बेटा और बेटी लोग छठ में घरें जाए खातिर छुट्टी बचइलें बा।\nएगो बिहारी एक बार खातीर दीवाली के रोशनी छोड़ सकेला, इहां तक कि होली के रंग से दूर रह सकेला, लेकिन छठ नइखे छोड़ल जा सकत। छठी मइया वरदान के एगो उदार दाता हई।\nज्यादातर लोग जे घरें ना जा सकेला, ऊ जहां रहेला ओहीजा छठ धूमधाम से मनाएला। लेकिन छठपर्व में बिहार आके लागेला कि अभी भी समय 20 साल पीछे ही रुकल बा। छठ के3दिन के महापर्व में बिहार आपन असली रूप में लौटे ला. पढ़े-लिखे वाला और कमाएं वाला लोग गांवे आकर सुपली और दउरा उठाए लें।\nऐसे ई सच ह की बाकी राज्य में बिहारी होखल आसान बात ना ह। – बिहारी एगो ‘गरीब, अनपढ़’ राज्य से आवेला, जेकरा के ‘अपराध के आयातक’ भी मानल जाला, ओ लोग के बोले के ढंग,उच्चारण के मज़ाक उड़ाइल जाला, ओ लोग के इरादा पर संदेह कइल जाला। लेकिन छठ के एतना शक्ति और मान सम्मान बा की हर जाति, हर धर्म के लोग छठ बरती और छठी मईया के पांव पखारेला, आशीर्वाद लेला और छठ परसाद खातिर लंबा लाइन में लागल रहेला।\nहम बचपन में होश संभलला के साथे ही अपना घर और आस-पड़ोस में छठ परब होखत देखतानी। एगो समान रीति रिवाज़ के साथ ई त्यौहार के मनावल जात रहल बा। छठपरब के करे खातिर इच्छा शक्ति ज़रूरी बा काहे से की कम-से-कम संसाधन में ई परब सार्थक रूप से मनावल जा सकेला।\nवास्तव में छठ पूजा के बरती(व्रती) के 36 घंटे तक उपवास रहे के पडे़ला, बिना पानी के। घर के बाकी लोग पर अलग अलग काम के जिम्मा रहेला – केहू प्रसाद पकाई, केहू घाट (नदी के किनारे) सजाई जहां पूजा होखी, और केहु फल और गन्ना के व्यवस्था करी। एह तरह से पूरा समुदाय, महापरब के सफल बनाए खातिर जुट जाला।\nऐसे त बिहार में छठपरब के बेरा ज्यादा बदलाव नइखे आईल, लेकिन छत पर घाट सजाकर बरती लोग अरघ देवे लागल बा। खैर अभी तक दउरा के जगह ‘बास्केट’ नईखे लेले और केला के घौवद ही होला, ठेकुआ के ‘स्वीट बिस्किट’ ना कहाला, अंग्रेजी त छोड़ी हम आज तक छठ पूजा पर हिंदी गाना भी नईखीं सुन ले।\nआपन जड़, लोकभाषा से जुड़ल रहे के संदेश ई परब में गहराई से देखे के मिलेला। मौसम के हिसाब से उपलब्ध अइसन कौनो फल नईखें जौन ई पर्व के हिस्सा न बनें। का ई पर्व से प्यार करे खातिर ऐतना वजह काफी नईखे?\nएकरा साथ ही छठ महापरब खातिर सम्मान और प्यार के एगो सबसे महत्वपूर्ण और सबसे अहम वजह एगो और बा। हमनी के समाज सदियों से पुरुष प्रधान रहल बा और मरद के ही वर्चस्व समाज के हर फैसला में काम करेला। सादी-बियाह या घर में खाए के का बनी, ई सब निर्णय घर के मरद ही करेला। ई सब आजों भी हमनी के समाज में कायम बा।\nई सबके बीच छठ परब अपना आप में एगो पवित्र परब बा। और देश के दुगों राज्य में ई परब के सबसे ज़्यादा मेहरारु लोग ही करेली। हमनी के समाज के मरद ई परब के तैयारी में बड़ा ज़ोर-शोर से साफ सफाई के साथ बाकी ज़रूरी काम करेला लोग। मतलब ई परब के बेरा पूरा समानता के भाव होला। और ई परब के वक्त मेहरारू सबन के सम्मान ए हीं समाज के मरद के नज़र में सूर्यदेवता से भी ज़्यादा पवित्र होला।\nअब बात करे के हिन्दू धर्म के ‘मनुस्मृति’ के, जीन कहेलेन की, “असत्य जिस तरह अपवित्र है, उसी भांति स्त्रियां भी अपवित्र हैं”। यानि पढ़े के, पढ़ाऐ के, वेद-मंत्र बोले के या उपनयन के स्त्री सब के अधिकार नईखें। मतलब साफ बा कि स्त्री अपवित्र हयी और अपवित्र होखे के साथ शूद्र भी हयी। ओहीजा हमनी के गोस्वामी तुलसी दास भी आपन एगो श्लोक में कहेलेन की ढोर, गंवार, शूद्र और नारी, ई सब ताड़न अधिकारी बा, यानी नारी के ढोर के तरह मार सकेला लोग।\nअब ई सब चीज़न के मूल्यांकन के बाद अगर हमनी के वास्तव में मानव बानीसन त हमनी के ई महसूस करे के चाही कि हमनी के छठ परब के बहाने ही सही पर महिला लोगन के जौन सम्मान देवेनी सन, ऊ सम्मान के दौरान जौन शांति और आत्मीयता महसूस होला ऊ शायद जीवन में पहली बार होला।\nऐसे देखल जाए त हमानी के समाज ई परब के दौरान पूरा शांति और विधि व्यवस्था के साथ पूरा कार्यक्रम में सब महिला के सम्मान देते हुए भाग लेला। आपन लोक आस्था के पूरा करे खातिर कौवनो कसर ना छोड़ेला लोग।\nई तीन दिन के परब के बाद वापस आपन ट्रेन पकड़कर, बहुत सारा ठेकुआ लेकर बिहारी फेर से न्यू इंडिया के हिस्सा हो जाला। ठेकुआ ई सनातन बिहार और न्यू इंडिया के बीच के एगो पुल हवे।\nजय छठी मइया!\n– शिल्पा कुंवर (लेखिका दिल्ली विश्वविद्यालय में पत्रकारिता की छात्रा है.)\n#Bihar#Mahaparv chhath#छठ पूजा#महापर्व छठ


Diwakar Singh's Page - JaiBhojpuri.com\nMaleGorakhpur, Uttar PradeshIndia Like0members like this\nBlog PostsDiscussionsEventsGroupsPhotosPhoto AlbumsVideos Diwakar Singh's Likes Diwakar Singh's Friends\nView All Diwakar Singh's Page\nशशि कुमार सिंह (SHASHI) leftacomment for Diwakar Singh"प्रणाम आ जय भोजपुरी\nजय भोजपुरी"Sep 9, 2011Rajeev Mishra "राजीव भोजपुरिया" leftacomment for Diwakar Singh"भाई जी , रउवा के जन्म दिवस के हार्दिक बधाई , ईश्वर से प्रार्थना बा राउर दामन हमेशा खुशियों से भरल रहो , कामयाबी राउर गोड़ चूमे इहे शुभकामना बा !"Sep 9, 2011Rajeev Mishra "राजीव भोजपुरिया" leftacomment for Diwakar Singh"जन्म दिवस पर हार्दिक शुभकामनायें"Sep 9, 2010शशि कुमार सिंह (SHASHI) leftacomment for Diwakar Singh"Diwakar जी जय भोजपुरी पर राउर स्वागत बा\nजय भोजपुरी"Mar 21, 2010जय भोजपुरी leftacomment for Diwakar Singh"प्रणाम ,जय भोजपुरी\nराउर आगमन के दिल से स्वागत बा राउर विश्व के सबसे बड़ भोजपुरी के परिवार में,जय भोजपुरी परिवार सिर्फ इन्टरनेट पर लोगन के मेल मुलाकात के ही जरिया नइखे रही गइल, जय भोजपुरी परिवार भोजपुरिया और भोजपुरी के बारे में जाने के इच्छा रखे…"Mar 21, 2010Ajit K Sharma and Diwakar Singh are now friendsMar 21, 2010Diwakar Singh is nowamember of JaiBhojpuri.comMar 21, 2010 Welcome Them! RSS\nAt 6:41pm on September 9, 2011, शशि कुमार सिंह (SHASHI) said… प्रणाम आ जय भोजपुरी\nजय भोजपुरी At 4:43pm on September 9, 2011, Rajeev Mishra "राजीव भोजपुरिया" said… भाई जी , रउवा के जन्म दिवस के हार्दिक बधाई , ईश्वर से प्रार्थना बा राउर दामन हमेशा खुशियों से भरल रहो , कामयाबी राउर गोड़ चूमे इहे शुभकामना बा ! At 1:22pm on September 9, 2010, Rajeev Mishra "राजीव भोजपुरिया" said… जन्म दिवस पर हार्दिक शुभकामनायें At 7:47pm on March 21, 2010, शशि कुमार सिंह (SHASHI) said… Diwakar जी जय भोजपुरी पर राउर स्वागत बा\nजय भोजपुरी At 4:12pm on March 21, 2010, जय भोजपुरी said… प्रणाम ,जय भोजपुरी


अपना प्रदेश Archives - Bhojpuri Live\nउत्तर प्रदेश के मुख्यमंत्री योगी आदित्यनाथ उत्तर प्रदेश लोक सेवा आयोग के परीक्षा में भईल गड़बड़ी के गंभीरता से लिहला के बाद कहले कि युवा लोगन के भविष्य से खेले वाले लोगन के जेल के सलाखों के पीछे भेजल जाई | इधर सपा अध्यक्ष अखिलेश यादव प्रदेश लोकसेवा आयोग द्वारा वर्ष 2017 से अब तक करावल गईल परीक्षा के सीबीआई …\nउत्तर प्रदेश के बाराबंकी में जहरीली शराब पियला से 8 लोगन के मौत हो गईल . एकर संख्या अउर भी बढ़ सकेला , अभीन बहुत से लोगन के हालत गंभीर बाने | यूपी राजधनी से सटल बाराबंकी के रामनगर इलाका में रानीगंज कस्बा में तीन भाई अउर उनके पिता के मौत हो गईल | परिवार के लोगन के कहनाम बा …\nलोकसभा चुनाव ख़त्म होते ही उत्तरप्रदेश के मुख़्यमंत्री योगी आदित्यनाथ अपने कैबिनेट में बड़ा फैसला लिहले बाने | अपने कैबिनेट से सुभासपा अध्यक्ष ओम प्रकाश राजभर के बाहर कई दिहले बाने | मुख़्यमंत्री योगी आदित्यनाथ यूपी के राज्यपाल राम नाइक से पिछड़ा वर्ग कल्याण और दिव्यांग जन कल्याण मंत्री के जल्दी बर्खास्त कईले का सिफारिश कईले रहले | एह सिफारिश …\nचीनी मिल घोटाले में अब ED मनी लॉन्ड्रिग के जांच कईले के तईयारी शुरू कई दिहले बा जेसे बसपा सुप्रीमो मायावती के परेशानी बढ़ सकेला | लोकसभा चुनाव के बीच मायावती राज में बेचल गईल चीनी मिलन के केस अब प्रवर्तन निदेशालय की जांच के दायरे में भी आ गइल बा | साल 2010-11 में 21 चीनी मिल के गलत …\nचक्रवाती तूफान फानी के चलते ईस्ट कोस्ट रेलवे ने ओडिशा में 103 ट्रेनों को रद्द कई दिहले बा . भीषण चक्रवाती तूफान के वजह से यात्रियन के सुरक्षा के ध्यान में रखते हुए ट्रनन के रद्द कईला के निर्णय लिहल गईल बा | चक्रवाती तूफान फानी के शुक्रवार के ओडिशा के पुरी में दस्तक दिहला के पूरा आशंका बा | …\nसेंट्रल बोर्ड ऑफ सेकेंडरी एजुकेशन (सीबीएसई) ने क्लास 12वीं परीक्षा के रिजल्ट घोषित कई दिहले बा | एक बार फिर लड़की लोगन अव्वल बानी | हंसिका शुक्ला अउर करिश्मा अरोड़ा संयुक्त रूप से पहिले स्थान पर काबिज बानी | हंसिका शुक्ला पॉलिटिकल साइंस, हिस्ट्री, साइकोलॉजी और वोकल म्यूजिक विषय में 100 में 100 अंक मिलल बा जबकि अंग्रेजी में 100 …


आईएएस, पीसीएस परीक्षा खातिर मुफ्त कोचिंग कराई पूर्वांचल विवि – टटका खबर\nलउकत बा पर ठेकी नाँही\nबिहार विधानसभा के आधिकारिक चुनाव परिणाम भा रुझान\nCategories Select Category TatkaKhabar (1,917) अपराध (585) उत्तर प्रदेश (1,703) खुला मंच (7) खेल (292) चुनाव (282) टटका खबर (167) देश-दुनिया (1,338) बिहार (1,607) भोजपुरी पट्टी (465) मनोरंजन (208) राजनीति (871) रोजी-रोजगार (108) विधानसभा (87) व्यापार (286) शिक्षा (212)\nआईएएस, पीसीएस परीक्षा खातिर मुफ्त कोचिंग कराई पूर्वांचल विवि\nजौनपुर, 07 मार्च (वार्ता). जौनपुर में वीर बहादुर सिंह पूर्वांचल विश्वविद्यालय आईएएस, पीसीएस के प्रतियोगी परीक्षा के तइयारी करे वाला विद्यार्थियन के मुफ्त कोचिंग कराई.\nविवि के कुलपति प्रो0 राजाराम यादव आजु एह निःशुल्क कोचिंग सुविधा के उद्घाटन करत कहलन कि प्रतियोगी परीक्षन में निराशा घातक होले आ विद्यार्थियन के अपना मन से निराशा के हटा देबे के पड़ी. एह भागमभाग के जिंदगी में धीरज आ आत्मविश्वास होखल जरूरी बा. प्रबल आत्मविश्वासे से विजय मिलेला.\nकहलन कि शिक्षक आ कोचिंग के काम विद्यार्थियन के मार्गदर्शन कइल होला, बाकिर सफलता मेहनत करे वालहीं के मिलेला. कंटीले राह पारर करत जे आपन लक्ष्य हासिल कर लेला, सही मायने में ओकरे वास्तविक सुख के अनुभूति होला.\nएकरा पहिले सादात डिग्री कालेज के प्राचार्य रहल डा0 अपरबल राम यादव कहलन कि आर्थिक रूप से कमजोर विद्यार्थियन ला ई कोचिंग वरदान साबित होखी आ एहसे इलाका, गांव आ विश्वविद्यालय के नाम रोशन होखी.\nTags: आईएएस, जौनपुर, पीसीएस, प्रतियोगी परीक्षा, वीर बहादुर सिंह पूर्वांचल विश्वविद्यालय\nतीन दर्जन से अधिका अफसरन के तबादला\nआईएएस परीक्षा ला अंगरेजी जरूरी ना होखी


कहानी – Anjoria\nमई 1, 2021 Editor\nप्रकाश उदय एगो कवना दो देश में, एगो राजा रहन. रजवा के सात गो रानी रही. सातो रनियन से एकए गो लइका रहे. जवना रानी से पुछाय तवन बतावे कि…\nमार्च 30, 2021 Editor\nआशारानी लाल अबहिंए सोझा एतना न परछाई रेंगत रहीसन कि ना बुझाय कि कवना के ढेर निहारीं आ कवना के कम। मन अउँजिया गइल रहे। देखलीं कि कुल परछाइँयन बिचे…\nमई 1, 2020 Editor\nकृष्णानन्द कृष्ण रिटायर्ड़ भइला का बादो दीनदयाल जी के दिनचर्या में कवनो बदलाव ना आइल रहे. उहे पूजा-पाठ, सध्या-वन्दन आ खाली समय में कवनो ना कवनो विद्यार्शी के विद्यादान. उनकर…\nजुलाई 3, 2019 Editor\nदिनेश पाण्डेय उहाँ का सँगहीं रहनीं। बइठार रहे त चलीं सउदा-सुलुफ का सँगे कुछ मटरगस्तियो हो जाई, एक पंथ दुइ काज। तय भइल जे किराना बाजार मुँहें चलल जाई, फेरू…\nअप्रैल 17, 2016 Editor\n– रामदेव शुक्ल ‘अकाट गरीबी में जाँगर फटकत जनम बिता देबू कि तनिएसा मन बदलि के अमीर हो जइबू? सोचि समुझि ल, अपने मालिक से बतिया लऽ, हमके बिहने बता…\nकबहुँ न नाथ नींद भरि सोयो\nजुलाई 4, 2015 Editor\n– कमलाकर त्रिपाठी बाँके बिहारी घर से दुई-तीन कोस चलल होइहँ कि ओनकर माई चिल्लइलिन, ”रोका हो गड़िवान, दुलहिन क साँस उल्टा होय गइल.“ बाँके लपक के लढ़िया के धूरा…\nजून 9, 2015 Editor\n– बिन्दु सिन्हा किर्र…. दरभंगा सकरी रोड पर सन्नाटा भइला से बस आउर ट्रक के चाल अइसहीं तेज हो जाला. झटका से ब्रेक लेला से खूब तेज चलत ट्रक एक-ब-एक…\nप्रेम के सुभाव\nअप्रैल 30, 2015 Editor\n– रामदेव शुक्ल मीतू हम दूनू जने उहाँ पहुंचि गइल बानी जाँ, जहाँ से लवटले के कवनो राहि नइखे बँचल। अगहीं बढ़े के बा, चाहे एहर बढ़ि चलल जा, चाहे…\nअप्रैल 15, 2015 Editor\n– रामवृक्ष राय ‘विधुर’ जवार भर में केहू के मजाल ना रहे कि भोला पहलवान का सोझा खड़ा होखे. जब ऊ कवनो बाति पर खिसिया के सनकी हाथी नीयर खड़ा…\nअप्रैल 4, 2015 Editor\n– कामता प्रसाद ओझा ‘दिव्य’ अन्हरिया….. घोर अन्हरिया…. भादो के अन्हरिया राति. छपनो कोटि बरखा जइसे सरग में छेद हो गइल होखे. कबहीं कबहीं कड़कड़ा के चमकि जाता त बुझाता…


पप्पू बनि के जीयल आसान ना होखे : बतंगड़ – 99 – Anjoria\nAugust 18, 2018 Editor बतकुच्चन, सतमेझरा 0\nपप्पू बनि के जीयल आसान ना होखे. ओकरा खातिर बहुते तेज दिमाग राखे के होला. अइसन अइसन बाति सोचे-कहे के पड़ेला जे दोसर केहू सपनो में ना सोच सके. बाकिर पप्पू के दुर्भाग्य कि ऊ इटालियन महतारी का पेट से बाकिर हिन्दुस्तान में जनमल. ओह घरी के कहो ओकरा कई बरीस बाद ले ओकर महतारी इटली के नागरिक बनल रह गइल रही. ऊ त जब राजीव गाँधी के राजनीति में अइला का बाद जरूरी हो गइल तब जा के हिन्दुस्तान के नागरिकता लिहली. इटली के नागरिकता शायद आजु ले नइखी छोड़ले. कहे वाला त इहो कहेलें कि राहुल आ प्रियंको इटलिए के नागरिक ह लोग. इटली में दू गो नागरिकता रखला से कवनो फरक ना पड़े बाकिर हिन्दुस्तान के नियम कायदा एकर मनाही करेले. बाकिर बिलाई का गरदन में घंटी लटकावे के बेंवत केकरा लगे बा. मोदिओ जइसन आदमी चार बरीस में एह लोग के कुछ ना उखाड़ पवलें. ऊ त धन कहीं कि स्वामी जइसन आदमी इनका पीछे अस लागल बा कि एह लोग के चैन से जिए नइखे देत. महतारी बेटा धोखाधड़ी का मामिला में जमानत पर छूटल बा लोग आ कब ई जमानत रद हो जाई कहल ना जा सके. अलग बाति बा कि एगो फोन क के सुप्रीम कोर्ट से जमानत दिआवे के ताकत उनुका गोल का लगे आजुओ मौजूद बा.\nखैर हम जहाँ से शुरु कइले रहीं ओहिजे लवटल जाव. सचहूं पप्पू बनि के जीयल आसान ना होखे. ओकरा खातिर अइसन अइसन दरबारी पीडी (पप्पू के पोसुआ कुकुर के नाम, जवन भक्त लोग उनुका सगरी कार्यकर्तन के धर दिहले बाड़ें) होखल चाहीं जे दिन में हूजूर के राति बुझाव त ऊ लोग जोन्ही ले देखे लागे. ऊ गुजरात में मन्दिरे मन्दिर मूड़ी टेके लागसु त पीडी लोग उनुका के जनेऊधारी बरहमन बतावे लागसु. हिन्दू रीति रिवाजन के जानकारी होखीत तब नू जानीत लोग कि जनेऊ खातिर यज्ञोपवीत संस्कार करावे के पड़ेला आ पप्पू के कबो यज्ञोपवीत संस्कार होखला के जानकारी गूगलो बाबा का लगे नइखे. आ गुजरात चुनाव बीतला का बाद फेरु उनुका के जनेऊधारी बरहमन का रुप में देखे के मौका नइखे मिलल केहू के. सावन बीते पर बा बाकिर एको बेर उनुका के शिव आराधना करत नइखे देखल गइल.\nआ पप्पू का लगे विज्ञान, भूगोल, इतिहास के जवन जवन जानकारी बा तवन कवनो वैज्ञानिक, भूगोलविद्, आ इतिहासकार का लगे ना भेंटाई. आलू से सोना निकाले, भेल के मोबाइल खरीदे, इस्केप भेलोसिटि ऑफ जुपिटर, गरीबी के मानसिक अवधारणा बतावे के हिम्मत नीमन नीमन जानकार ना कर पइहें.\nअगर जे पप्पू के महतारी उनुका के उनुका सुभाव वाला काम करे दिहले रहती त पप्पू के जोड़ के कॉमेडियन भर दुनिया में ना भेंटाइत. कवनो सभा, कवनो महफिल में पप्पू समाँ बान्ह देतें आ लोग के हँसत हँसत पेटबथी होखे लागीत. मजाके मजाक में पप्पू कई बेर नावक के तीरो चला देलें अपने गोल का बारे में ऊ एक बेर कह दिहलें रहलें कि इहो कमाल के गोल ह. हिन्दुस्तान के सबले बड़का गोल होखला का बादो एकरा लगो कवनो नियम तरीका नइखे. हर दू मिनट पर एगो नियम बना लीहल जाला आ अगिले मिनट ओकरा के कबाड़ में फेंकियो दिआला.\nआ चलत चलत आखिर में उनुकर एगो भासन सुनवले जात बानी. एह भासन में ऊ आपन मनसा जगजाहिर क दिहले रहलें बाकिर उनुकर महतारी सुनबे ना करसु अपना बेटा के मनसा. जब राहुत कहलें रहलें कि उनुका गोल के कार्यकर्ता अब कहेलें कि बड़ा मजा आवत बा, अइसन मजा पहिले कबो ना मिलल रहुवे. कहलन कि उहो इहे चाहत बाड़न कि एह लोग के हमेशा मजा दिआवत रहसु आ इहे मजा हर हिन्दुस्तानिओ के दीहल चाहत बाड़न.\nपप्पू का लगे अपना महतारिओ के इलाज बा. ऊ राजनीति से हटे ना दीहें आ पप्पू अइसन हाल बना दी अपना गोल के कि ऊ राजनीति करहीं जोग ना रहि जाई. आ एही ले ऊ ताबड़तोड़ हर चुनाव, हर बहस हारे के मन बना लिहले बाड़न. भगवान इनका के लमहर उमिर देसु कि ई कांग्रेस के बिलवा देबे के गाँधी बाबा के सपना एक दिन पूरा करा देसु. भलहीं एकरा ला इनका भोर में चार बजे राते के काहे ना जागे के पड़े.\nपप्पू बनि के जीयल आसान ना होखे


मोतिहारी में बलात्कार का बाद नाराज लोग के बवाल – टटका खबर\nकुछ दिन पहिले अन्हार में दिशा मैदान करे गइल 21 बरीस के एगो लड़िकी के गाँवे के दू गो बदमाश ध लीहले सँ आ ओकरा संगे मीसामासी कइले सँ. एगो मीसे त दोसरका मोबाइल से वीडियो बनावे. अगिला दिने लड़िकी थाना में शिकायत क दिहलसि त बुध का रात बदमाशन के परिवार के चार जने मिल के ओकर रेप क दीहलें. निर्दयता अइसन कि बतावल मुश्किल. ओकरा भीतर पिस्टल के नाल आ डंडा ले घुसवले सँ आ ओकरा के लंगटे हाल में रामगढ़वा थाना इलाका में फेंकल पावल गइल अगिला दिने.\nलड़िकी के हालत खराब बा आ मोतिहारी सदर अस्पताल में ओकर इलाज चलत बा. बलात्कारी फरार हो गइल बाड़े सँ.\nअइसने एगो अउर घटना में पिपरा थाना इलाका में 10 बरीस के नाबालिग संगे दू गो बदमाश रेप कइले सँ. लड़िकी के हालत खराब भइला प पटना अस्पताल भेजल गइल जहाँ ओकर आपरेशन करे के पड़ल बा. एकरो हालत खराब बा बाकिर दुनू कुकर्मी धरा गइल बाड़न सँ.\nएह घटना प नाराजगी देखावत लोग आजु बवाल कइल आ लड़िकी के गरीब परिवार ला सहायता के माँग कइल जेहसे ओकर इलाज करवा सके गरीब परिवार.


हथियार – Anjoria\nविराज भट्ट आ रिंकू के लुभावन डांस देखे चहुँपले आलोक कुमार\nभोजपुरी एक्शन स्टार विराज भट्ट आ नंबर वन अदाकारा रिंकू घोष के नईकी फिलिम ‘हथियार’ के शूटिंग पूरा होखते फिलिम के चरचा गरमा गइल बा. सगरी निर्माता निर्देशक आ वितरक एह बारे में अधिका से अधिका जाने ला बेचैन हो गइल बाड़े. मशहूर निर्देशक जगदीश शर्मा के एह फिलिम केपूरा पढ़ीं…\nविराज भट्ट आ रिंकू घोष फेरू एक साथे\nभोजपुरी एक्शन स्टार विराज भट्ट आ भोजपुरी सिनेमा के नंबर वन अदाकारा रिंकू घोष एक बार फेरू ‘हथियार’ फिलिम में नजर आवे वाला बाड़े. एहसे पहिले ई जोड़ी फिलिम ‘ई कईसन प्रथा’ में नजर अइल रहुवे. लीक से हट के बनल एह फिलिम का बाद सभे विराज आ रिंकू केपूरा पढ़ीं…\nसेक्सी सेक्सी कहाए लगली रिंकू\nभोजपुरी सिनेमा के नंबर वन अदाकारा रिंकू घोष अब अउरी सेक्सी बन गइल बाड़ी. पिछला दिने ‘हथियार’ फिलिम के सेट पर जेही रिंकू घोष के देखल सभकर इहे कहना रहुवे. जगदीश शर्मा के निर्देशन में बनत ‘हथियार’ फिलिम में रिंकू घोष के नायक बाड़न भोजपुरी एक्शन किंग विराज भट्ट. रिंकूपूरा पढ़ीं…


ब्लैकबेरी Bold 9900 Price in India, Full Specs - 29th November 2020 | Digit\nउत्पाद के नाम : Blackberry Bold 9900\nब्लैकबेरी Bold 9900 Smartphone 2.8 -इंच स्क्रीन TFT LCD Capacitive touchscreen के साथ आवेला, जौना के रेज़ल्यूशन 480 x 640 पिक्सल तथा पिक्सल घनत्व 286 पर इंच बा | फोन 1.2 Ghz Single कोर प्रोसेसर से संचालित बा और एकर रैम 768 MB बा. ब्लैकबेरी Bold 9900 BB OS7ओएस पे काम करेला.\nब्लैकबेरी Bold 9900 Smartphone August 2011 मे लॉंच भईल रहे|\nफोन QC 8655 प्रोसेसर से संचालित बा|\nब्लैकबेरी Bold 9900 मे कनेक्टिविटी के तरीका बा : ,GPS,HotSpot,\nब्लैकबेरी Bold 9900 के कैमरा मे ,,Video Recording लोड बा|\nब्लैकबेरी Bold 9900 Price In India Starts From Rs.6999 The best price of ब्लैकबेरी Bold 9900 is Rs.6999 on Amazon.This Mobile Phones is expected to be available in 8GB variant(s).


सुभाष चंद्र बोस - विकिपीडिया\n(नेताजी सुभाष चन्द्र बोस से अनुप्रेषित)\n(1897-01-23)23 जनवरी 1897\nकटक, बंगाल प्रांत, ब्रिटिश भारत\n18 अगस्त 1945(1945-08-18) (उमिर 48)\nताइपेइ (ताइहोकू), जापानी ताइवान \nरैवेनशा कॉलेजियेट स्कूल, कटक\nआजादी के लड़ाई के नेता\nराज्य के मुखिया, प्रधानमंत्री, जुद्ध आ बिदेस मामिला के मंत्री, आजाद हिंद जापान अधिकृत अंडमान निकोबार में (1943–1945)\nफारवर्ड ब्लॉक faction within the Indian National Congress, 1939–1940\nया साथी, एमिली शेंकल\n(चुपचाप बियाह भइल 1937 में, बोस द्वारा पब्लिक के सोझा स्वीकार कबो ना कइल गइल।)\nसुभाष चंद्र बोस (23 जनवरी 1897 – 18 अगस्त 1945) या सुबास बाबू, जिनका के नेताजी के उपाधि दिहल गइल रहल, आजादी के लड़ाई के एगो प्रमुख नेता रहलें आ उनुकर राष्ट्र खातिर प्रेम आ समर्पण उनुके एगो बहुत महत्वपूर्ण राष्ट्रीय बेकति बना दिहलस। दुसरा बिस्व जुद्ध के समय ऊ भारत के ब्रिटिश राज से आजादी दियावे खातिर नाजी जर्मनी आ जापान के सहायता लेवे के कोसिस कइलें, आजाद हिंद फ़ौज के अस्थापना कइलें जेकरा खातिर उनुके जानल जाला।\nसुभाष बाबू सुरुआत में, 1920 से 1930 के समय में, कांग्रेस के गरमपंथी बिचार वाला नेता रहलें आ 1938 आ 1939 में कांग्रेस के अध्यक्ष बनलें। बाद में गांधीजी के साथ आ कांग्रेस ए हाई कमान के साथ मतभेद के कारन कांग्रेस से बाहर हो गइलें। एकरा बाद उनुके ब्रिटिश सरकार घर में नजरबंद क दिहलस। नजरबंदी से फरार हो के 1941 में सुबास बाबू जर्मनी पहुँचलें जहाँ उनुके मदद के आश्वासन मिलल। जर्मन सहजोग से बर्लिन में एगो फ्री इंडिया सेंटर के अस्थापना भइल।\nएही के बाद 3,000 के संख्या वाली फ्री इंडिया लेजियन के भी अस्थापना भइल। 1942 में जापान के दक्खिन पूरब एशिया में सफलता आ जर्मनी के प्राथमिकता में बदलाव के बाद सुबास बाबू जापान के मदद के ओर आकर्षित भइलें आ 1942 में उनुके हिटलर से मुलाक़ात भी भइल जवना में हिटलरो उनुके इहे सलाह दिहलें। एही दौरान, नवंबर 1942 में, बोस के साथी आ पत्नी एमिली शेंकल के एगो लड़की पैदा भइल। एक्सिस पावर्स के साथ खुला सहमती ब्यक्त कइ के सुभास बाबू 1943 में जर्मन पनडुब्बी में बइठ के जापान खातिर निकल पड़लें आ मेडागास्कर के लगे ऊ जापानी पनडुब्बी में चढ़लें आ मई 43 में जापानी अधिकार वाला सुमात्रा पहुँचलें।\nसिंगापुर के लड़ाई में कैद भइल भारतीय सिपाही लोग के ले के जापानी सहजोग से आजाद हिंद फ़ौज के अस्थापना भइल। बोस अपना सैनिकन के "जय हिंद" के नारा दिहलें। हालाँकि, 1944 आ 45 में ब्रिटिश सेना जापान के सेना के पाछे धकेल दिहलस। सुबास बाबू सरेंडर करे की बजाय एगो हवाई जहाज से मंचूरिया खातिर निकललें आ उनुके सोवियत रूस से मदद के उमेद रहल बाकी ताइवान के लगे उनके जहाज के दुर्घटना हो गइल आ सुबास बाबू के मौत हो गइल। बहुत लोग, भारत में, उनुके मौत के खबर के सही ना माने ला।\nभारतीय कांग्रेस सुबास बाबू के राष्ट्रप्रेम के कदर करे बाकी उनुके बिचारधारा आ फासी ताकत के साथ मिलके काम करे के बिचार से अपना के अलग रखलस।\nबोस 1934 में एमिली शेंकल से मिलने आ इनहन लोग के 1942 में हिंदू रीति-रिवाज से बियाह भइल। एमिली ऑस्ट्रिया के वियना के एगो कैथोलिक ईसाई परिवार में पैदा भइल रहली। शेंकल आ बोस के परिचय एगो दोस्त द्वारा भइल रहल आ ई लोग चुपचाप 1937 में बियाह कइल। बियाह होखे के बावजूद शेंकल कबो भारत ना अइली। 1942 में बोस पिता बनलें। [नोट 1] इनहन लोग के एगो बिटिया 29 नवंबर 1942 के पैदा भइल। शेंकल आ इनके बेटी जुद्ध में बच गइल लोग। नौ बरिस के बियाह में शेंकल आ सुबास बस तीने बरिस खाती साथे रहल लोग।  जुद्ध के बाद के साल में शेंकल ट्रंक ऍक्सचेंज के काम करें आ उहे अपना परिवार के खर्चा चलावे वाली रहलीं जेह में उनके बेटी आ उनके माई शामिल रहल लोग। बोस के परिवार के अउरी सदस्य लोग, जइसे कि उनुके भाई शरत चंद्र बोस, शेंकल आ उनके बेटी के बोलावल लोग आ इनहन लोग से ऑस्ट्रिया में मिलबो कइल, शेंकल कबो भारत ना अइली। उनके बिटिया के अनुसार, शेंकल बहुत प्राइवेट रहे वाली औरत रहली आ बोस से अपना संबंध के बारे में बहुते कम बात करें। शेंकल के 1996 में निधन भइल।\nसुबास चंद्र बोस आ उनके मेहरारू\n↑ "Although we must take Emilie Schenkl at her word (about her secret marriage to Bose in 1937), there areafew nagging doubts about an actual marriage ceremony because there is no document that I have seen and no testimony by any other person. ... Other biographers have written that Bose and Miss Schenkl were married in 1942, while Krishna Bose, implying 1941, leaves the date ambiguous. The strangest and most confusing testimony comes from A. C. N. Nambiar, who was with the couple in Badgastein briefly in 1937, and was with them in Berlin during the war as second-in-command to Bose. In an answer to my question about the marriage, he wrote to me in 1978: 'I cannot state anything definite about the marriage of Bose referred to by you, since I came to know of it onlyagood while after the end of the last world war;... I can imagine the marriage having beenavery informal one;...'...;So what are we left with?;... We know they hadaclose passionate relationship and that they hadachild, Anita, born November 29, 1942, in Vienna. ... And we have Emilie Schenkl's testimony that they were married secretly in 1937. Whatever the precise dates, the most important thing is the relationship."\n↑ 1.0 1.1 Bayly & Harper 2007, p. 2.\n↑ 2.0 2.1 2.2 Gordon 1990, pp. 344–345.\n↑ Bose 2014.\n↑ Hayes 2011, pp. 65–67.\n↑ Rajani 2017.\n↑ 9.0 9.1 9.2 Santhanam 2001.\nआइ॰एस॰एन॰टी॰: 0000 0001 0718 2343\nबी॰एन॰एफ॰: cb12153094j (data)\nसाइनी (CiNii): DA06083485\n"https://bh.wikipedia.org/w/index.php?title=सुभाष_चंद्र_बोस&oldid=666762" से लिहल गइल\nएह पन्ना पर आखिरी बेर संपादन 18 मार्च 2020 के 02:31 बजे भइल रहल।


भोजपुरी फिल्म के शूटिंग बैंकाक में – Anjoria\nOct 13, 2010 निरहुआ, पाखी हेगडे\nभोजपुरी सिनेमा के किंग स्टार दिनेश लाल यादव निरहुआ आ हॉटगर्ल पाखी हेगडे आजुकाल्ह एगो भोजपुरी फिल्म आखिरी रास्ता शूटिंग का सिलसिला में बैंकाक गइल बा लोग. श्री प्रियंका पिक्चर्स का बैनर में बनत एह फिल्म के दस दिन के शूटिंग बैंकाक के खूबसूरत लोकेशन पर करावल जा रहल बा. मारीशस आ लन्दन का बाद पहिला बेर कवनो भोजपुरी फिल्म के शूटिंग बैंकाक में हो रहल बा.\nआखिरी रास्ता के निर्माता के॰एस॰साईंबाबा आ लेखक निर्देशक जी॰सुब्बाराव हउवें. बैंकाक रवाना होखत घरी निरहुआ पाखी के कहना रहे कि भोजपुरी सिनेमा के बाजार पूरा दुनिया में पसरावे का कोशिश में ऊ लोग लागल बा. बतावे लायक बाति इहो बा कि निरहुआ पाखी के जोड़ी सात देश में कई गो स्टेज शो कर चुकल बा.


फिरौती खातिर छात्र के अपहरण – टटका खबर\nसारण जिला के एकमा बाजार के लगे से फिरौती खातिर दस साल के छात्र मिराज आलम के अपहरण हो गइल बा. घरवालन के कहना बा कि मिराज अपना महतारी संगे रसुलपुर इलाका के रामपुर में स्टेट बैंक के शाखा से रुपिया निकाले गइल रहे. ओही घरी ओकर अपहरण हो गइल बा.\nबाद में घर वालन से डेढ़ लाख रुपिया फिरौती माँगल जात बा.\nपुलिस मामिला के जाँच करत बिया.\nTags: अपहरण, एकमा बाजार, फिरौती, सारण


आजु के भोजपुरी गीत–संगीत के अवस्था पर एक नजर आ कईसे होई सुधार पर विचार – Aapan Birgunj\nadmin प्रकाशित मिति - Apr 22, 201840\nमानव सभ्यता के शुरुवात के सँगे ही गीत सग्ीत के शुरुवात भइल बात के पुष्टि हमनी के इतिहास बता रहल बा । काहे कि मानव जाति के ही ना ई पृथ्वि पर रहेवाला हरेक जीव–जानवर के संगीत से लगाव रहेला, जइसे सपेरा लोग बिन बजा के कइसनो जहरिला साँप के अपना बस में कर लेवेला लोग काहे कि ऊ बिन से निकलल संगीत में साँप एतना ना मस्त हो जाला कि ओकरा खुद के थाहे ना लागेला कि ऊ कहाँ जाता आ केकरा हात में पड़ जाता मान्यता बा । एसे ई बात साबित कर देता कि संगीत जे बा ऊ सब के अच्छा लागेला, आपन दुःख दर्द भुलावे के शक्ति देवेला ।\nअब आजु के गीत संगीत के देखल जाँव त आ एसे कुछ दिन पछे तनि घुम के देखल जाँव त का कुछ अंतर आवता ? जइसे भोजपुरी के आदिकवि कवीर जी महाराज के कइल गइल भाजपुरी रचना देखल जाँव त ओकर जोड़ नइखे । सब सार्थक शब्द, शुद्धता बेमिशाल जवना के चलते ऊ युगो युग तकले आपन स्थान बरकरार रखले रही ।काहेकि ऊ रचनन सुनला पर जिनगी के यथार्थ बात सब अयनक में आपन चेहरा देखला जइसन लागेला कि वास्तव में हमनी के जीनगी का ह, आ हमनी का करतानीसँ ई बात सब केहु के समझ में आ जाला ।\nओहितरे स्व. भिखारी ठाकुर जी के कइल गइल भोजपुरी रचना सब हमनी खातिर पुज्नीय आ मार्ग दर्शक के रुप में लेहल जा सकेला, काहेकि ई सब केहु भोजपुरी भाषा के मर्यादा के ध्यान में राखत ही कवनो रचना कइले बा लोग जवना से हमनी के भोजपुरिया घर समाज पर केहु कवनो बात लेके अँगुरी ना उठाओ लोग,जवना के चल्ते आज भी ओह लोग के सभे आदर आ सम्मान के नजर से देख रहल बा लोग आ समय–समय पर सम्मान भी दे रहल बा लोग । ओहि तरे ई भाषा के संरक्षण आ विकास खातिर जे भी आइल आपन–आपन जन–जन तकले पहुँचइलख, जवना के चल्ते ओह लोग के रचना एगो घर में बइठ के बाप, बेटा, मतारी, बेटी, पतोह सब लोग सुने भा देखे काहेकि ऊ सुने आ देखे में कवनो कहिसे तनको अपशब्द भा अभद्र दृश्य के जगह ना राखल जाए ओहिसे रचनाकार, गायक आ संगीतकार भा निर्देशक सब केहु बधाई के पात्र मानल जाए लोग ।\nअब कुछ हमनी के वर्तमान के गीत–संगीत देखल जाँव त साफ जमिन आशमान के जइसन फरक देखल जा सकता । का ई अइसन काहे हो रहल बा ? का ई आधुनिक युग के देन ह ? का एकरे के आधुनिकिकरण कहल जाला ? जवना में कवनो रोक टोक ना होला, केकरो से केकरो लाज सरम ना होला । ई सब त पश्चिमी सभ्यता में होखेला जहवाँ ना त बाप महतारी के कवनो जगह बा ना भाई भउजाई के आ ना त मरद मेहरारु में मेल बा, बाकिर हमनी के धरती पर त श्रवण कुमार जइसन बेटा, लक्ष्मण जइसन भाई, सिता जइसन पत्नी के ई पावन धरती पर भाषा के जान लेवे वाला, भोजपुरी के बदनाम करेवाला, सब भाषा के सामने भोजपुरी के सर्मनाक करेवाला, आपन भाषा संस्कृति के अस्तित्व समाप्त करेवाला अइसन भस्मासुर कहाँ से जनम गइल बाड़सँ जवन अइसन अपशब्द के प्रयोग कके अपना के गीतकार कहातारसँ ।\nआरे गीत त ऊ साधना ह जवना के सुन के राह भटकल लोग अपना सही राह पकड़ ली, दुःख गम में डुबल लोग, दुःख गम भुला के आप सुख भरल जीनगी जीए लागी । गीत–संगीत कवनो दवा से कम ना ह, गीतकार आ चाहे कवि के काम ह अपना भाषा के शुद्ध रुप से ओकर अवना रचना के माध्यम से संरक्षण करीं आ आवेवाला पुस्ता में आपन विरासत सउप दीं जे अब ओकरा के ऊ संरक्षण आ संवर्धन कर के ले चले । बाकिर हमनीए आपना भाषा, संस्कृति, संस्कार के तहस–नहस कर के अपना आवेवाला संतती के देहल जाई त ऊ का ओकर संरक्षण करी ? कुछ हमनी ओरवा देनीसँ बाकि रही त ऊ ओरवा दी तब दोसराके सहारे जीए के आदी होखे के पड़ी । एहिसे आजु से ना अभि से हमनी जे जहाँ से होखे जइसे होखे आपन मातृभाषा के जोगावे के तरफ लागल जाँव काहेकि हमनी के ई भाषा सिमित नइखे असँख्य जगह आ असँख्य लोग के ई भाषा ह । एसे कुछ लोग अगर एकरा के बदनाम करे पर लागल बा त हमनी सभे भोजपुरिया मिल के ओकरा के सवक सिखावल जाँव जे आगे चल के केहुँ अइसन ना कर सको ।\nएकरा खातिर हमनी के केहु से झगड़ा तकरार नइखे करेके, खाली एगो अपने जगह से काम कइला से ही हमनी सफल हो जाइल जाई त एमे आनाकानी कथि के ? ऊ का त हमनी फुहर, अश्लील, गीत सुनल देखल छोड़ देहल जाँव, यदि ओइसन गीत हमनी गाँव समाज, रेडियो, टेलिभिजन पर अगर बाजता त ओकरा पर प्रतिबन्ध लगावल जाँव, ऊ रेडियो सुनल, ऊ टेलिभिजन देखल छोड़ देहल जाँव, जवना के चल्ते हमनी के सर समाज लज्जित हो जातानीसँ । तब जाके ओह रचनाकार, गयक, आ लगानीकर्ता के जब सब केहु चारु ओर से ठुकराई, जब ओकर लुटिया डुबाई तब जाके ओकरा बुझाई कि हम का कर देले बानी ।\nअइसन फुहर गीत सुन के हसी मजाक जइसन लेहला के नतिजा ह कि आज जे केहु गीतकार चाहे गायक होता ऊ चाहता कि हमु ओही तरे के गीत लिख के रातो रात भोजपुरी में आपन अस्तित्व जमा लीं । ओहिसे हम सम्पूर्ण भोजपुरी रचनाकार, भोजपुरी के संरक्षण ला बनल संघ–संस्था, स्थानीय आ स्थानीय भोजपुरी भाषी लोग से आग्रह बा कि अभिनो से भोजपुरी गीत के सुधार खातिर अगाडि बढ़ी लगिन जवना के चल्ते कवनो घर परिवा, सरसमाज एक सँगे बइठ के भोजपुरी गीत के आनन्द ले सको आ केकरो ई सुन के भा देख के सरम ना लागो । अइसन माहौल तइयार कइल जाई निहोरा के साथे अशरा लगवले बानी ।


मर्द: बियाह होखते बेचारा के नाम अवरु उपाधि बढ़त जाला\nऔरत जात प त हरमेशा कुछ ना कुछ लिखाला। आज हम सोचनी ह कि मर्द के दर्द प कुछ लिखल जाय। औरत जात के त केहू बेचारी कह देला। बाकिर मर्द लोग के भी हालत बेचारा से कम नईखे। उहो ओह मर्द के जेकर बियाह भ गईल होखे।\nइ त सभ केहू कहेला कि बियाह भईला के बाद औरत के जिनगी एकदम बदल जाला। लेकिन इ केहू ना कहे कि, मर्द के भी जिनगी पूरा तरह से बदल जाला। संच त इहे बा कि मर्द के बियाह होखला के बाद से पूरा तरह से जिनगी में बदलाव आ जाला। बियाह भईला के बाद चैन से काहां रह पावेला लोग!\nपहीला शब्द त माई कहेली, “बियाह होखते बबुआ त एकदमें बदल गईले। बबुआ के त माई अब यादे नईखे रहत। जब देख तब मेहरारू के लगे बईठल रहतारे। आरे, तनी बहरियों निकलल कर। का 'मेहर मउग' निहन दिनभर घर में घुसियाईल रहतारे”।\nअब देखी बियाह भईल त एगो नाया नाम मिलल नु, 'मेहर मउग'। अभी आगे-आगे देखत जाई कवन-कवन नाम पराता।\nइहे बबुआ अगर मेहरी भीरी ना बईठस, त लोग कहिहे की मेहरी के त इ पूछते नईखे। लागता कि ओकरा पसन नईखे”।\nभीरी बईठे त मेहर मउग', ना बईठे त पूछते नईखे।\nअब एह हालत में त मर्द के हालत साँप-छुछुंदर निहन भ गईल नु? अब बतायीं मर्द बेचरा भईल कि ना?\nमर्द बेचारा शरीफ बन के रहे त सभ ओकरा शराफात के फ़ायदा उठावे लागेला, आ खिसियाए त 'बेलुरा' के नाम पर जाला। देखी लोगे एगो अवरू नाम मिलल नु 'बेलुरा'।\nमर्द घर में ढेर रहे त कहाला - “मार मेहरारू निहन घरही रहेला। आ घर से बहरी घूमे त कहाला कि, ये मार हो उ त बड़का 'आवारा' ह, जब देख तब घर से बहरे घुमत रहेला। देखनी जा नु, मिल गईल नु 'आवारा’ के उपाधि।\nजईसे एगो औरत दोसरा औरत के बुराई करेले, ओकरा में कमी निकाले के मौका खोजत रहेले, ओही तरे मर्द जात भी एक दोसरा में कमी निकाले के तलाश में रहेला। कवनों मर्द, अपने त घन-टन अपना मेहरारू भा भउजाई से बतीअइहे, बाकि दोसरका बतियाई त कहिहे मार 'साला' के मेहरारुने में ढुकल रहेला।\nअब देखी उ मर्द उनकर 'साला' ना ह, बाकि 'साला' कह देले नु। त एह तरे एगो अवरू नाम में बढ़ गइल।\nअगर मर्द नौकरी करतारे आ ऑफिस में लईकिन से दु-चार दिन लगातार बतिया लिहले त उनकर जियल मुश्किल हो जाला, सभ उनका के शक के नजर से देखे लागेला। उनकर बतियावल एगो चर्चा के विषय बन जाला। आरे इ त बड़का 'कमीना' बाटे। इ त लईकिन से बतियावता। ल फिरु एक बेर नाम में तरक्की भ गईल।\nबेचारा मर्द बियाह भईला के बाद सबसे पहिले अपना मन के इच्छा के मारेला। बेचारा करबो करे त का करे?\nमेहरारू के काम में मदद करे त 'जोरू के गुलाम', ना करे त 'निकम्मा'। बेचारा मर्द के मन के केहु समझे के कोशिश ना करेला। औरत के जब कवनों दुख तकलीफ होई, त उ रो-रो के माई बहीन भा केहू से कही, मन हलुक क लीही। बाकि मर्द अईसन ना करे। उ त केहू से आपन तकलीफ ना बतावल चाहे, उ आपन कष्ट अपने दूर करे के कोशिश करेला।\nबियाह भईला के बाद मर्द, माई अवरू मेहरारू के बीच में गेहूं में घून निहन पीसा जाला। दुनों के बरियारी में उ बेचारा बन जाला। केहू इ जाने के कोशिश कईले बा कि, एतना सभ नाम अवरू उपाधि मिलला के बाद मर्द के कईसन लागेला? का ओकरा आँख से लोर ना गिरत होई?\nलोर गिरे ला बाकि केहू देखल ना चाहे, काहे से कि ‘मर्द’ ह भाई। "मर्द के दर्द काहां होखेला"।\nअतना सभ होखला के बावजूद सभ लोग मर्द से ही अपेक्षा बनवले रहेले। समाज अवरू घर गृहस्थी के बोझा ढ़ोअत कब काहां अपना-आप के उ भुला देला, खुद ओकरा भी पता न चलेला। ओकरा अपना पसंद ना पसंद के भी ख्याल ना रह जाला। अतना सभ होखला के बाद भी मर्द ही घर के मुखिया होखेले अवरू सभके पोसे पाले के जिम्मेवारी खुशी-खुशी उठावेले।\nFirst Update: 07 February, 2014 07:09 PM


देख के जाना जेवर लेने | ! मेरी अभिव्यक्ति ! | Reader Blog\nPosted On6Dec, 2017 Social Issues में


गुजरात के नरोडा पाटिया मामिला में मंत्री रहल माया कोडनानी बरी हो गइली – टटका खबर\nअहमदाबाद, 20 अप्रैल. गुजरात में अयोध्या से लवटि के आवत रामभक्तन के गोधरा में ट्रेन का डिब्बा में बंद क के जरा मुअवला का बाद भड़कल साल 2002 के भीषण दंगा का दौरान नरेडा पाटिया में कुछ मुसलमानन के मार डालल गइल रहे. एही मामिला में ओह घरी गुजरात सरकार में मंत्री रहल मायाबेन कोडनानी के कई अउरी लोगन का साथे आरोपी बनावल गइल रहुवे.\nविशेष अदालत मायाबेन कोडनानी के एह मामिला में दोषी मान के सजा सुनवले रहुवे बाकिर आजु उच्च न्यायालय उनुका के संदेह के लाभ देत बरी क दिहलसि. उनुका साथे अउरिओ 11 लोग के बरी क दिहलसि हाई कोर्ट. बाकिर 20 लोग के दोषी करार दिहलसि. एहमें उहो तीन लोग शामिल बा जिनका के विशेष अदालत दोषी ना मनले रहुवे.\nअउरिओ आरोपी आ बजरंग दल नेता रहल बाबू बजरंगी, प्रकाश राठौड़ आ सुरेश लंगड़ा के सजा घटा के 21 बरीस के जेल कर दिहलसि. पहिले एह लोग के आखिरी साँस ले जेल के सजा सुनावल गइल रहुवे.\nजान जाईं कि 27 फरवरी 2002 का दिने गोधरा में साबरमती एक्सप्रेस ट्रेन के एगो डिब्बा जरा के ओहमें बंद 59 लोग, जवना में औरत आ बचवो रहलें, के जियते जरा के मुआ दीहल गइल रहुवे. ओकरा एक दिन बाद भीड़ 97 लोग के नरोडा पाटिया में जरा दिहले रहुवे. शुरु में मायाबेन कोडनानी के एहमें नाम शामिल ना रहुवे आ बाद में साल 2008 में उनुकर नाम जोड़ल गइल रहुवे.\nअब एह फैसला का खिलाफ सुप्रीम कोर्ट में 90 दिन का भीतर अपील दायर कइल जा सकेला आ पीड़ित पक्ष कहत बा कि ऊ एह फैसला का खिलाफ अपील जरुर करी.\nविश्व हिन्दू परिषद के कार्यकारी अध्यक्ष रह चुकल प्रवीण तोगड़िया कहले बाड़न कि दोषी करार दीहल लोग के सुप्रीम कोर्ट में अपील करे में मदद कइल जाई.\nTags: नरोडा पाटिया, मायाबेन कोडनानी


महातम "खोईंछा के " - JaiBhojpuri.com\nमहातम "खोईंछा के "\nPosted by mrs. saroj on January 13, 2012 at 2:00pm\nखोइंछा भा खोछा आपन भोजपुरी संस्कृति में बहुत प्रचलित सब्द हवे बाक़ी एकर शाब्दिक अर्थ तो हमरो नइखे पता पर काहे कब और कैसे दिहल जाला ई पता बा ....\nलइकी के बियाह भैला के बाद विदाई के समय भा बेटी जब नइहर से ससुरा और ससुरा से नइहर जाले तब माई/ सास/ननद/भौजाई अंचरा में खोईंछा भर के विदा करेले ...\nखोईंछा भरे के भी जगह जगह कुछ अंतर बा कई जगह हरदी से रंगल चाउर और गुड़ से भरल जाला कई जगह जीरा और पाँच गो खड़ा हरदी और सिक्का से / कई जगह चाउर हरदी और दूब और सिक्का डाल के भरल जाला ....मगर खोइंछा भरे के महात्म्य सबके एके बा .....!कि जात्रा विघ्न रहित होखो बेटी भा पतोह अखंड सौभाग्यवती और जीवन सुख समृधि से परिपूर्ण होखो!!\n*खोइंचा हमेशा आँचर में सूप से दिहल जाला ..ऊ बात अलग बा की आधुनिक जमाना में मेहरारू लोग अंचार ख़राब ना होखो एसे बाद में रुमाल में डाल लेला लोग ....एमे प्रयुक्त होखे वाला सूप और आँचर एकर भी खास महत्व बा\nसूप ----आपन भोजपुरी समाज में सूप के खासा महत्व बा इ सभे जानत बा साथ साथ एकर एगो खास गुण भी बा "सार सार को गहि रहे थोथा देय उडाय "माने इ खाली शुद्ध चीज के ग्रहण करेला एसे सूप के शुभ मानल जाला\nआँचर---मेहरारू लोग के अंचार बहुत महत्वपूर्ण होला ...एक तरह से समझल जाऊ ता एगो मेहरारू के संसार होला ....सुख दुःख के साझेदार होला लइकन के छाव देवे वाला आपन गरिमा के ढाके वाला ...एहिसे खोइंछा आँचर में भरल जाला में दियाला ताकि ऊ आशीर्वाद हमेशा साथ रहो!\nखोईंछा में भरे वाला सामग्री और ओकर महात्म्य ...\nचाउर -चाउर (अक्षत)माने कबो ना टूटे वाला .सफ़ेद रंग शुभ के प्रतीक बा एहिसे चाउर के शुभ और धान धन्य से पूर्ण मानल जाला और खोईंछा में भरे के माने ऊ जहाँ भी जाये ओकर जीवन धन धान्य से पूर्ण रहो ..\nहरदी --हिंदू धर्म-शास्त्र में अईसन कवनो मांगलिक कार्य नइखे जेमे हरदी के प्रयोग ना होत होई .....एके शुभ निरोगी और पवित्र मानल जाला .....खोइंछा में डाले के माने ओकर जीवन निरोगी रहो ..\nदूब --दूब के भी आपन शाश्त्र में बहुत बखान मिलेला .और शुभ भी मानल जाला ..और एकर एगो ख़ास गुण होला दूब के पौधा एक बार जहाँ जम जाला , वहाँ से नष्ट कईल बड़ा मुश्किल होला देखे में भले छोट होला बाकि एकर जरि बहुत गहरा ले पनपेला... ! खोइंछा में भरे के माने ओकर जीवन विघ्न्राहित अक्षुण्ण रहो दूब जैसन ..\nगुड़- गुड़ के प्रधान गुण मिठास होला एहितरह खोइंछा लेबे वाळी के जीवन में मिठास रहो ..!एसे कही गुड़ भी खोइंछा में दिहल जाला .....\nजीरा -कई जगह जीरा हरदी से भी खोइंछा भराला जीरा के खोइंछा के सन्दर्भ में का महत्व बा इ ता हमरो नइखे पता .....\nसिक्का भा रूपया---सिक्का धन के परिचायक हवे ताकि ओकर जीवन में धन के कभी कमी ना होखो ओकर आँचर (संसार)समृधि पूर्ण होखो !!\nदुर्गा पूजा में इ मानल जाला कि देवी जी हर बरस आपन नइहर आवली एहिसे अष्टमी और नवमी में मेहरारू लोग देवी जी के खोइंछा भर के विदा करेला लोग ....!!कईगो देवी गीत में भी खोइंछा के वर्णन मिलेला .......जैसे\nमांग सिन्दुर से भरी,\nमुख पान से भरी,\nखोइछा धान से भरी,\nमैया हे देहू ना अशीष घरवा जाऊं मैं चली। -\nजय भोजपुरी Views: 129\nTags: खोईंछा, जय, परम्परा, भोजपुरी, रिति, रिवाज Like 16 members like this\nComment by नबीन भोजपुरिया ( NB ) on January 13, 2012 at 3:15pm बहिन प्रनाम आ जय भोजपुरी\nखोईंछा के बारे मे काल्हु से मिडिया कई हाली लिखलस समाचार मे आवत बा , एक दु लोग हमरा से पुछबो कईल ह की ई खोईंछा का होला काहे कि त्रिनिदाद के प्रधानमंत्री श्रीमति कमला प्रसाद बिसेसर जी के काल्हु बक्सर मे बिदाई के बेरि खोईंछा दिआईल रहे आ ई बात न्युज मे आईल रहे एह से लोग पुछत रहल ह !\nहमरा जतना मालुम रहल ह ओतना बतवनी आ मालुम एह से रहल ह की खोईंछा देबे के बेरि ( केहु के बिदाई होखे माने फुआ माई चाची , बहिनियन के ) माई भा चाची कहस की जा के दुबि ले ले आवs आ ईनार प के ले अईहs काहे की उ तनि ढेर हरिअर रहेला आ जाये वाला के मुह पछिम परी खोईंछा भरे वाला के मुह पुरुब परी कई के खोईंछा आंचर मे बान्हल जात रहे !\nबात राउर सही बा की अब महंगा महंगा साडी लोग पहिरे लागल एह से सोचत बा की आंचरा खराब हो जाई त रुमाल मे लेत बा !\nहमरा दु चार लोगन से जवन बात भईल ह एह बिषय प त इहे जानकारी भईल ह की नीमन संजोग , नीमन भविष्य , बिघ्न बाधा से बचे खाति , रास्ता के सफर नीमन सुखद होखे , जातरा नीमन रहे एह खाति ई खोईंछा दिआला ।\nरउवा एक एक चीझु के बहुते नीमन से बतवनी आ हम उमेद करत बानी की भोजपुरी के नवका पीढी एह परम्परा के आगे भी बढाई एह के जिआई , मुवाई ना ...\nComment by arjun rai on January 13, 2012 at 3:24pm Parnam aa jai bhojpuri! Bahut sundar baat batawlin samaj k lokachar k sajiv darshan ho gayil. Kalam ghasitat rhi...dhanywad Comment by Rajeev Mishra "राजीव भोजपुरिया" on January 13, 2012 at 4:50pm प्रणाम दीदी ,\nअतना त जानत रहनी जब लिका रहनी त माई के आँचर मै खोइंछा बनाह्त राहे\nफेरु बियाह भइल त मेहरारू के आँचर मे भी बन्हात देखनी !\nपर अतना जानकारी ना रहे !\nराउर हार्दिक धन्यवाद् !\nजय भोजपुरी जिय भोजपुरी ! Comment by Manish kumar Rai on January 13, 2012 at 6:50pm प्रनाम आ जय भोजपुरी.....\nबहुत बहुत धन्यवाद सरोज जी जे रऊआ हमनी के भोजपुरिया रस्म “खोईंचा” के बारे में विस्तार से बतवनी ..... Comment by मुकेश मिश्र (राजू बाबा) on January 13, 2012 at 7:09pm रउआ खोइंच्छा के बारे मे जावन् जानकारी देनी ह उ बहुत निमन लगाल .\nएतना त हमरा मालूम रल की खोइंच्छा विदाई के बेरा(फुआ चाची बहिन लो के) देहल जल.बकिर जवना तरीका से एक-2 चीज़ के बारे मे राउआ बतवनी ह उ बहुत कम लो के मालूम होई(हमरा त मालूम ना रल).\nएतना निमन जानकारी देला खातिर धन्याबाद.\nComment by Brij Kishor Tiwari on January 13, 2012 at 8:44pm जय भोजपुरी आ प्रणाम बहिन ..............\n"खोईछा भरल" सुनल त आम बात हवे ,हमनी के इहा ,लेकिन विधिवत जानकारी, एतना ना रहे\nबहुत निमन जानकारी ...उहो विधि विधान से ...........बहुत धन्यवाद बहिन .....\nजय भोजपुरी ... Comment by FAIYAZ AHMAD [RINKU] on January 13, 2012 at 10:37pm सरोज दीदी जय भोजपुरी,\nखोईछा के बारे में इतना विस्तार पूर्वक जानकारी हमरा आज तक कबो सुने या पढ़े के ना मिलल रहल हावे|\nइतना अच्छा जानकारी देबे खातिर राउर बहुत बहुत धन्यवाद | Comment by sanjay kumar singh on January 14, 2012 at 11:19am दीदी प्रणाम ,\n"खोइंछा " लेत- देत बचपन से देखत आवत बानी . हमनी के परम्परा से जुडल कुछ चीज आम आदमी के जनमानस में एह कदर बैठ गइल बा कि लोग बस उ काम करत रहेला आ होखत देखत रहेला . सब कुछ स्वतः होला . आज एगो ख़ास व्यक्ति के वजह से चर्चा में आइल एह परम्परा के विस्तृत व्याख्या जाने के मिलल . बहुत बहुत धन्यवाद .\nजय भोजपुरी Comment by Anoop Srivastava on January 14, 2012 at 1:25pm बहिन जी प्रणाम,\n"खोइंछा " के बारे में, बहुत कुछ जाने के मिलल, सबसे पहिले त रउआ के धन्यवाद ... बहुत जगहि एके गोदी डारल भी कहल जाला .. बचपन से हमहूँ घर परिवार आ रिश्तेदारी में, देखत आइल बानी ...हालाँकि, शहरिया कल्चर में अब त पाँलीथीन के थैली पहिले से तइयार रहेला ... बहुत पुरान-पुरान बाति याद आ गइल .. धन्यवाद आ जय भोजपुरी । Comment by Ashutosh Ranjan on January 14, 2012 at 10:09pm बहिन जी प्रणाम,\nखोईंचा लियात दियात खुबे देकहले बा आदमी..लेकिन पहिला बेर इतना विस्तरीत जानकारी मिलल....धन्यवाद.


मुंबई में शोला शबनम के प्रीमियर पर दर्शक ख़ुश – Anjoria\nशिवजी आर नारायण निर्देशित फिलिम ‘शोला शबनम’ बिहार आ झारखण्ड में लगातार कई सप्ताह के शानदार प्रदर्शन का बाद ईद का मौका पर मुंबई आ गुजरात में रिलीज कइल गइल,\nएह फिलिम के मुंबई में प्रीमियर नवरंग सिनेमाहाल में भइल आ फिलिम देखे वाला दर्शक अपना बीचे फिलिम के कलाकारन के देख बहुते खुश भइलें.\nजान जाईं कि भोजपुरी सुपर स्टार खेसारी लाल यादव, नितिन सिंह आ तनुश्री के केन्द्रीय भूमिका वाली ई फिलिम मुंबई आ गुजरातो में सफलता के परचम लहरावत बिया. एकर संगीत त पहिलहीं से हिट हो चुकल बा आ एकरे फायदा फिलिम के मिलत बा.\nशिव पुत्रा फिल्म्स के बनावल एह फिलिम के सह निर्माता रवि सिंह आ अथर्व गुप्ता, मनोज कुशवाहा, संगीतकार दिलीप सेन आ बिपिन बहार, गीतकार कृष्णा बेदर्दी, छायाकार हीरा सरोज, संकलनकर्ता गोविन्द दूबे, आ मारधाड़ निर्देशक दिलीप यादव हउवें.\nमुख्य कलाकार बाड़े खेसारी लाल यादव, नितिन सिंह, रंजीत सिंह, तनुश्री, बबली खान, अनूप अरोरा, पुष्पा शुक्ला, प्रेम दूबे, अज़ाद सिंह आ गिरीश शर्मा वगैरह.\nPrevious Post: डाकू हसीना का रोल में सीमा सिंह\nNext Post: सांसद मनोज तिवारी कोयल राणा झुग्गियन में जा के सफाई ला जागरूक करीहें


Download 2019 का सबसे गरमा गरम विडियो सांग - पूरे यूपी बिहार में धूम मचायेगा यह गीत आप भी एक बार जरूर सुनें | Mp4 3GP HD Download\n2019 का सबसे गरमा गरम विडियो सांग - पूरे यूपी बिहार में धूम मचायेगा यह गीत आप भी एक बार जरूर सुनें\n2019 का सबसे गरमा गरम विडियो सांग - पूरे यूपी बिहार में धूम मचायेगा यह गीत आप भी एक बार जरूर सुनें Video Download.Full Video Duration is 03:32 . From Category Bhojpuri Videos 2021 , Mp4 Full Hd Video 1080p 720p Formats Available For Download.\nTitle: 2019 का सबसे गरमा गरम विडियो सांग - पूरे यूपी बिहार में धूम मचायेगा यह गीत आप भी एक बार जरूर सुनें Mp4 3GP HD Download\nDate : 2021-03-29 01:29:34 pm\nTags: 2019 का सबसे गरमा गरम विडियो सांग - पूरे यूपी बिहार में धूम मचायेगा यह गीत आप भी एक बार जरूर सुनें, Bhojpuri Hit Songs,Bhojpuriwave,Bhojpuri LookGeet,Bhojpuri Songs,Bhojiwood,Apan Bhojpuri,Hamar Bhojpuriya,2019 का सबसे गरमा गरम विडियो सांग,पूरे यूपी बिहार में धूम मचायेगा यह गीत आप भी एक बार जरूर सुनें,पूरे यूपी बिहार में धूम मचायेगा,यह गीत आप भी एक बार जरूर सुनें,2019 का सबसे गरमा गरम विडियो,गरमा गरम विडियो सांग,गरमा गरम,Mosammi Dhake Gaad Dihlas,Saya Me Maal Jhaar Dihlas,Rahul Rai,R.R Pankaj\nDisclamer: The files here are hosted on Youtube.com, not on the https://files.mp3ko.com server and we do not upload them on our server. If you think this is an illegal file, please report it to Youtube with the video id X5K_LY6pum4


झूठ ना कहाला कि बूड़बक बुझावे से मरद – टटका खबर\nदेश के विरोधी गोलन के दीहल महाभियोग प्रस्ताव कूड़ा का टोकरी में\nनयी दिल्ली 23 अप्रैल. राज्यसभा के सभापति एम. वेंकैया नायडू आजु सुप्रीम कोरेट के मुख्य न्यायाधीश दीपक मिश्रा का खिलाफ सात गो विरोधी गोलन के दीहल महाभियोग प्रस्ताव नोटिस के खारिज करत कहलन कि एह प्रस्ताव के देख के नइखे लागत कि न्यायमूर्ति मिश्रा का खिलाफ महाभियोग के कवनो मामिला चलावल जा सकेला.\nविरोधी गोलन के बुझात रहुवे कि सभापति एह पर फैसला लेबे में समय लगइहें आ एह बीच ऊ लोग आपन प्रचार जारी राखत न्यायपालिका पर नाजायज दबाव बनावे में सफल हो जइहें. सबले मजे के बाति बा कि अदालत से पचास हजार पर मिलल जमानत पर चले वाला राहुल एह अभियान के अगुएई करत बाड़ें आ संविधान में सबले अधिका फेर बदले करा वाला गोल के अध्यक्ष भइला का नाते ओही संवीधआन के बचावे ला अभियान चलावे के कोशिश में लागल बाड़ें.\nजान जाईं कि मुख्य न्यायाधीश दीपक मिश्रा के परिवार कांग्रेसे से जुड़ल रहल, ओकरे जमाना में उनुका के पहिले हाई कोर्ट आ फेरु सुप्रीम कोर्ट के न्यायाधीश बनावल गइल रहुवे. मोदी सरकार का समय बस अतने भइल बा कि ऊ अपना सीनियर रहला का चलते मुख्य न्यायाधीश बनावल गइलें आ एहमें सरकार के कवनो भूमिका ना रहल.\nमुख्य न्यायाधीश दीपक मिश्रा का खिलाफ जमीन के गड़बड़ी करे के आरोप लगावे वाला एह बेहाया जमातन के पहिले त ई बतावे के चाहीं कि अगर ई आरोप सही रहल त उनुका के का सोचि के पहिले हाई कोर्ट आ फेरु सुप्रीम कोर्ट के जज बनावल गइल रहुवे. कहीं ई बदनीयति ना रहुवे कि ऊ कांग्रेस का इशारा पर नचीहें आ अब जब ओह लोग के मनसा सही साबित नइखे होत त ई लोग उनुका खिलाफ महाभियोग ले आवे के नौटंकी करे लागल.\nदोसरे इहो व्यवस्था बा कि जबले कवनो प्रस्ताव विचार ला मंजूर नइखे हो जात तबले ओह प्रस्ताव का बारे में बाहर कुछ नइखे बोले के. बाकिर अपना बेचैनी में ई लोग प्रस्ताव दिहला का बादे से ओह प्रस्ताव पर प्रेस कांन्फ्रेंस करे लागल. इहो एगो आधार रहुवे जवना कारण सभापति एह कूड़ा प्रस्ताव के कूड़े दान में फेंक दिहलें.\nअब कांग्रेस आ ओकरा पिट्ठुवन के कहना बा कि सभापति के फैसला का खिलाफ सुप्रीम कोर्ट जाई लोग. एकरा पाछे एह लोग के सोच ई बा कि मामिला चूंकि मुख्य न्यायाधीश दीपक मिश्रा का खिलाफ बा से एकर फैसला चौकड़ी में शामिल रहल कवनो जज के करे के मौका मिली आ ऊ लोग अपना मन मुताबिक फैसला पा जाई.\nझूठ ना कहाला कि बूड़बक बुझावे से मरद.\nTags: बूड़बक बुझावे से मरद, महाभियोग, मुख्य न्यायाधीश दीपक मिश्रा


महेश बाबू - विकिपीडिया\nस्पाइडर फिलिम में, 2017 में\n(1975-08-09)9अगस्त 1975 (उमिर 46)\nजुबिली हिल्स, हैदराबाद, तेलंगाना\n1979–1990 (बाल कलाकार),\n1999–अबतक (मुख्य भूमिका)\nनम्रता शिरोडकर (बि. 2005)\nकृष्णा (बाबूजी), इंदिरा (महतारी)\nमहेश बाबू एक ठो भारतीय फ़िल्म एक्टर बाड़ें। सुपरस्टार महेश बाबू बहुत सारा सुपरहिट फिल्म में काम कइले बाड़ें। उनकर ज़्यादातर फ़िल्म सुपरहिट होखेला। उनकर पिछला फ़िल्म "भारत अने नेनु" बहुत बड़ा ब्लॉकबस्टर रहे। उनकर आवे वाला फ़िल्म महर्षि बा जेकर मई 2019 में रिलीज होके के उम्मीद बा।\nविकिमीडिया कॉमंस पर संबंधित मीडिया Mahesh Babu पर मौजूद बा।\n↑ "Mahesh Babu's 40th Birthday Celebration: Samantha, Ram, Sushanth, Other T-Town Celebs Wish 'Srimanthudu' Star". 20 September 2015. ओरिजनल से 20 September 2015 के पुरालेखित. पहुँचतिथी5January 2018. Unknown parameter |dead-url= ignored (मदद)\n↑ "IT raids on Mahesh Babu". Sify.9December 2011. ओरिजनल से 28 December 2014 के पुरालेखित. पहुँचतिथी 20 September 2015.\n"https://bh.wikipedia.org/w/index.php?title=महेश_बाबू&oldid=698893" से लिहल गइल\n1975 में जनम\nएह पन्ना पर आखिरी बेर संपादन 28 अगस्त 2021 के 08:06 बजे भइल रहल।


जनभाषा के राजसत्ता कबहियो राजभाषा के दरजा ना देव : नीरन – Anjoria\nमार्च 20, 2012 भोजपुरी, सम्मेलन\n“जनभाषा कबहियो शासन के भाषा ना होले. राजसत्ता कबहियो जनता के भाषा के राजभाषा के दरजा ना देव. फेर भोजपुरी त लोकभाषा हिय, संवेदना आ प्रतिरोध के जनभाषा. ऊ सरकार के मुँह ना जोहे. अगर संविधान के अठवीं अनुसूची में एकरा जगहा नइखे मिलत त एकर मतलब ई ना कि ई कमजोर भाषा हिय.”\nई बाति विश्व भोजपुरी सम्मेलन के बलिया इकाई के पँचवा अधिवेशन में मुख्य अतिथि बन के आइल विश्व भोजपुरी सम्मेलन के अंतर्राष्ट्रीय महासचिव डा॰ अरुणेश नीरन अपना संबोधन में कहलन.\nबलिया के बापू भवन में अधिवेशन के संबोधित करत नीरन आगे कहलन कि संघर्ष आ विरोध के भाषा भोजपुरी के विरोध भारत के कवनो भाषा से नइखे. हँ, हिन्दी के कुछ लोग जरूर भोजपुरी के विरोध करेला. एकरा खातिर फिकिरमंद भइला के जरूरत नइखे. हमनी का ना त दीन हईं ना पलायनवादी. संसार के इकईस देश में एकरा के बोलेवाला लोग बा. एकरा के केहू रोक ना सके.\nअधिवेशन के पहिला सत्र में बलिया इकाई के अध्यक्ष शंभुनाथ उपाध्याय मुख्य अतिथि का साथे दिया जरा के आ माँ सरस्वती का चित्र पर माला चढ़ा के सत्र के श्रीगणेश कइलन. राष्ट्रीय योजन सचिव आ बलिया इकाई के संरक्षक डा॰ अशोक द्विवेदी अतिथियन के स्वागत कइलन आ परिचय करवलन. बलिया इकाई के सालाना प्रतिवेदन हीरालाल हीरा पेश कइले.\nविचार गोष्ठी के विषय “भोजपुरी भाषा साहित्य के वर्तमान स्थिति” पर विष्णुदेव तिवारी के आलेख पाठ का बाद डा॰ कमलेश राय सवाल उठवलन कि साहित्य अकादमी के कवनो पदाधिकारी कवना आधार पर भोजपुरी साहित्य के समृद्धि आ सशक्तता पर सवाल उठवले.\nबनारस से आइल डा॰ प्रकाश उदय दोसरा भाषवन का समानान्तर भोजपुरी में नया लेखकन के ना उभर पावे आ प्रकाशन अउर प्रोजेक्शन कम होखला के बात कहलन. डा॰ रघुवंशमणि पाठक कहलन कि भोजपुरी, ब्रज, अवधी, मैथिली वगैरह हिंदी के ताकत हई सँ.एहन बिना हिंदी के इतिहास पूरा ना हो सके.\nविशिष्ट अतिथि डा॰ प्रेमशीला शुक्ल अपना संबोधन में बलिया खातिर कृतज्ञता जतावत कहली कि भोजपुरी इलाका के मूल देवी देवता गौरा पार्वती आ शिव हउवें आ भोजपुरियन के प्रकृति शिव के प्रकृति जइसन हवे. हमनी का आपन मूल प्रकृति छोड़ के विश्व प्रकृति अपनावे का फेर में आपन पहिचान गँवावत बानी जा.\nसमारोह के शुरूआत में बलिया इकाई का ओर से डा॰ अशोक द्विवेदी आ राजगुप्त अधिवेशन में आइल मुख्य अतिथि डा॰ अरुणेश नीरन, विशिष्ट अतिथि डा॰ प्रेमशीला आ बलिया के वरिष्ठ साहित्यकार डा॰ शत्रुघ्न पाण्डेय के शाल आ श्रीफल देके सम्मानित कइले.\nअधिवेशन के दुसरका सत्र में आयोजित काव्य संध्या में आगंतुक कवियन के कविता पाठ भइल. एकर संचालन के के सिन्हा आ अध्यक्षता शंभूनाथ उपाध्याय कइले.\nOne thought on “जनभाषा के राजसत्ता कबहियो राजभाषा के दरजा ना देव : नीरन”\nमार्च 21, 2012 को 12:12 पूर्वाह्न पर\nहिंदी के गरिया के आपन बात कहे के एगो फैसनो अब चल निकलल बाऽ…\nरूस सहित बहुते देस एकर उदाहरन बा जहाँ जनभासा राजभासा बा, रहे आ रहे के उम्मेदो बाऽ।


टटका खबर : मंगल, 21 जुलाई 2015 (अबेर) – टटका खबर\nJul 22, 2015 News in Bhojpuri, टटका खबर, भोजपुरी में खबर.\nसाल 1993 में मुंबई में बम विस्‍फोट करवा के सैकडों लोग के जान लेबेे आ सैकडों लोग के घवाहिल करे के दोषी याकूब अब्‍दुल रजाक मेमन के आखिरी विचार याचिका सुप्रीम कोर्ट मंगल का दिने खारिज कर दिहलसि. अब एह पापी के 30 जुलाई का दिने फांसी पर चढ़ा दीहल जाई. हालांकि मुसलमानन के सगरी अपराध माफ करे के पैरवीकार आखिरी दम ले एह फाँसी के रोके में लागल बाड़े. ओहनी के कहना बा कि याकूब के फाँसी से मुसलमानन का बीच गलत संदेश जाई. आ एह काम में सबले आगा बाड़न समाजवादी पार्री के अबू आजमी.\nसंसद के मानसून सत्र के पहिला दिने वइसहुं कवनो खास काम होखे के उमेद ना रहुवे आ उहे भइल. राज्यसभा में काम शुरू होखते विपक्ष छाती कूटे लागल कि ओकरा मंत्रियन के इस्तीफा से कम कुछ मंजूर नइखे आ सत्ता पक्ष साफे कह दिहलसि कि कवनो हाल में कवनो मंत्री इस्तीफा नइखे देबे जात. काहे कि केहू कवनो गलत काम कइलहीं नइखे. राज्यसभा के काम चार बार रोके के पड़ल आ आखिर में काल्हु खातिर टार दीहल गइल. ओने लोकसभा के कार्यवाही दिवंगत सदस्‍य दिलीप सिंह भूरिया आ 13 गो पहिले सांसद रहल लोग के श्रद्धांजलि देके काल्हु तकले टार दीहल गइल. लोकसभा में विपक्ष के नौटंकी काल्हु देखे के मिली.\nभाजपा आजु कांग्रेस के खुला चुनौती दिहलसि कि कवनो मुद्दा पर चरचा करा ल. बाकिर कांग्रेस चरचा नइखे चाहत काहे कि ओकरा मालूम बा कि बात निकलेगी तो फिर दूर तलक जाएगी. एक बेर घोटाला के कागज खुले लागी त सोनियो गाँधी ले ओकर आँच चहुँप जाई. भाजपा दामादश्री के घोटाला, केरल के सोलर घोटाला, उत्तराखंड के बाढ़ राहत घोटाला, हिमाचल प्रदेश के मुख्यमंत्री वीरभद्र सिंह के आमदनी से अधिका के संपति के मामिला वगैरह बहुते मामिला खोले के मौका खोजत बिया. कांग्रेस मौक देव त पहिले. अगर राजस्थान आ मध्यप्रदेश के मामला पर चरचा होखी त देश के सगरी राज्यन के मामिला राज्यसभा में खुले लागी.\nयूपी सरकार हत्या के आरोप में उमिर कैद के सजा काटत आ राज्य के मंत्री रहल अमर मणि त्रिपाठी के पतोह के मौत के मामिला जाँच के जिम्माम सीबीआई के देबे के सिफारिश करी. पतोह के हत्या का मामिला में उनकर महतारी अपना दामाद आ अमरमणि के बेटा अमनमणि पर संदेह जतवले बाड़ी.\nयूपी के आजमगढ़ के एगो अदालत मंगल का दिने हत्या के एगो पुरान मामिला में चार गो दोषियन के उमिर कैद आ जुर्माना के सजा सुनवलसि. साल 2010 में बिलरियागंज इलाका के बिंदवल गांव में एगो आदमी के पीट पीट के मुआ दिहले रहुवे ई लोग.\nबिहार में बँवारा राजनीतिक गोलन के बोलावल बंद के असर बहुते मामूली रहल. राज्य के कुछेक जगहा बंद पूरा रहुवे ना टापुर टुपुर कुछ जगहा बंदी देखे के मिलल. कुछेक जगहा रेल लाईन आ सड़क पर धरना देके जाम जरूर लगावल लोग. पुलिस लगभग2सौ बंद समर्थकन के हिरासत में लिहलसि.\nसिवान जिला के सराय चौकी का लगे रांची जाए वाली एगो बस बिजली के तार से सट गइल जवना का बाद ओकरा में आग लाग गइल. एह हादसा में चार जने घवाहिल हो गइलें आ ओह लोग के इलाज सदर अस्पताल में करावल जात बा.\nपूरा आ पुख्ता सबूत ना मिलला का चलते वैशाली जिला के एगो अदालत से हत्या का मामिला में लोजपा सांसद रामा किशोर सिंह उर्फ रामा सिंह समेत दू जने के बरी क दीहल गइल. एह लोगन पर एगो समाजिक कार्यकर्ता चन्द्रमा सिंह के खून करे के आरोप रहुवे.\nकेन्द्रीय रक्षा मंत्री मनोहर पर्रिकर आज राज्यसभा के बतवलें कि केन्द्र सरकार सेना खातिर ‘वन रैंक-वन पेंशन’ योजना सकार लिहले बिया आ एकरा के लागू करे के तौर तरीका पर विचारल जात बा.\nराजीव गांधी हत्याकांड में मौत के सजा से राहत पवले सगरी दोषियन के रिहा करे का मामिला में मोदी सरकार पहिला बेर आपन राय आजु अदालत में राखत कहलसि कि राजीव गांधी के हत्यारन पर कवनो रहम ना देखावल जा सके. एह मामिला में 18 लोग के मौत भइल रहुवे आ 200 से अधिका लोग घवाहिल भइल रहुवे.\nकेंद्रीय मंत्री रहल पी.के. थुंगन आ तीन जने अउर के दिल्ली के एगो अदालत धोखाधड़ी आ भठियरपन करे के दोषी मान लिहलसि जवना का बाद उनुका के हिरासत में ले लीहल गइल. एह लोग के 27 तारीख के सजा सुनावल जाई.\nतृणमूल कांग्रेस के कहना बा कि पश्चिम बंगाल विधानसभा के चुनाव ऊ अकेले लड़ी. पार्टी प्रमुख आ राज्य के मुख्यमंत्री ममता बैनर्जी आज कोलकाता में एगो जनसभा में ई बात कहली.\nबिकवाली का दबाव में शेयर बाजार में आजु बड़हन गिरावट देखे के मिलल. सेंसेक्स में 238 अंक आ निफ्टी में 74 अंक के गिरावट का साथ बाजार बंद भइल. रुपिया मंगल का दिने डालर का मुकाबले 11 पइसा मजबूत भइल आ सोना के दाम में 150 रुपिया के अउरी कमी आ गइल.\nब्रिक्‍स देशन के नयका न्‍यू डेवलेपमेंट बैंक के आजु शंघाई में विधिवत उद्घाटन भइल. एह मौका पर चीन के वित्‍त मंत्री लाओ ची वेई, शंघाई के मेयर यांग शिओंग आ बैंक के अध्‍यक्ष एम वी कामथ मौजूद रहलें. ब्राजील, रूस, भारत, चीन आ दक्खिन अफ्रीका मिल के एह बैंक के शुरु कइले बाड़े. एकरा शुरुआती पूंजी पचास अरब डॉलर के बा जवना कुछे साल में 100 अरब डालर क दीहल जाई.\nजमात-उद-दावा के सरगना आ मुंबई हमला के मास्टरमाइंड हाफिज सईद पाकिस्तान के प्रधानमंत्री नवाज शरीफ के धमकवले बा कि भारत से दोस्ती कइल महंग पड़ जाई उनुका आ पाकिस्तान खातिर. कहले बा कि बिना काश्मीर के लोग के साथे लिहले भारत संगे कवनो हाल में दोस्ती मत करे पाकिस्तान.\nटटका खबर : मंगल, 21 जुलाई 2015 (सबेर)